Lisa 3. Kaasamistabel. Euroopa Parlamendi ja nõukogu määruse ettepaneku kohta, mis käsitleb mitmeliigilist broneerimist ja millega tunnistatakse kehtetuks määrus (EÜ) nr 80/2009.

	Majandus- ja Kommunikatsiooniministeerium
	Tuleb tagada, et määrusega kehtestatavad nõuded mitmeliigilise liikuvuse digiteenuse osutajatele on asjakohased ja proportsionaalsed ega too endaga kaasa ebaproportsionaalset halduskoormust. Oluline on arvestada väikese ja keskmise suurusega ettevõtete (VKE) eripäradega. 

Selgitus: Eelnõu näeb ette mitmete uute kohustuste, sh mahukate andmete jagamise kohustuste kohaldamist mitmeliigilise liikuvuse digiteenuse osutajatele, millega kaasneb ettevõtjatele oluline kulude ja halduskoormuse kasv. Eelnõu nõuete kujundamisel on lähtutud digiteenuse osutajate suurusest ja turuosast, seades mahukamad nõuded märkimisväärset turuosa omavatele teenuseosutajatele. Läbirääkimiste käigus on oluline tagada, et määruse nõuete kohaldamisala ei laiendataks digiteenuste osutajatele, kes on VKE-d. Sellistele teenuseosutajatele kaasneks nõuete täitmisega ebaproportsionaalne halduskoormuse kasv, ent mõju reisijateveo turu toimimisele jääks ilmselt tagasihoidlikuks. 

Peame vajalikuks täiendavalt analüüsida, kas eelnõuga kavandatavad piirangud tasuliselt esiletõstutud sisu kuvamisele on põhjendatud ja proportsionaalsed. 

Selgitus: Eelnõuga seatakse mitmeliigilise liikuvuse digiteenuse osutajatele nõuded lähtuda neutraalsetest kuvamis- ja järjestamiskriteeriumitest sisu kuvamisel. MKM nõustub, et vahendusteenuse osutajad peaksid sisu kuvamisel lähtuma selgetest ja läbipaistvatest kriteeriumitest ning et tasuliselt esiletõstutud sisu peaks olema selgelt sellisena tuvastatav. Samas leiame, et tuleks täiendavalt analüüsida, kas tasuliselt esiletõstmise piiramine vaikimisi järjestuse kriteeriumina on põhjendatud ja proportsionaalne või kas eesmärke annaks saavutada alternatiivsete meetmetega, nt kasutaja võimalusega valida makstud tulemuste kriteeriumi eemaldamine. Tasulised esiletõstmise meetmed on vahendusteenuse osutajate ärimudelites tavapärased lahendused ning nende vaikimisi piiramisega võib kaasneda ettevõtjate ärimudelitele ebaproportsionaalne mõju. 

Tuleb tagada, et digiteenuse osutajate seatavad turundus- jm andmete jagamise kohustused on eesmärgipärased, proportsionaalsed ja selgelt piiritletud. Andmete jagamise kohustused ei tohiks tekitada ettevõtjatele ebamõistlikke lisakulutusi ja -koormust. 

Selgitus: Eelnõu artikli 8 lõike 1 kohaselt tuleb ühe veoettevõtja taotlusel tehtavad turundus-, broneerimis- või müügiandmed teha kättesaadavaks kõigile asjaomastele veoettevõtjatele. Artiklist ei selgu piisavalt üheselt, millisel juhul tekib õigus andmete jagamise taotlemiseks, millised andmed kuuluvad jagamisele ning millistel tingimustel tuleb neid töödelda ja edastada. Kuigi säte piirdub anonüümitud ja koondatud andmetega, võib kohustuse rakendamine kaasa tuua märkimisväärse koormuse digiteenuse osutajatele ning teatud juhtudel võimaldada äriliselt tundliku teabe tuletamist, nt väiksemate turgude või liinide puhul. Peame oluliseks, et turundusandmete jagamise kohustus ja tingimused oleks selgemalt piiritletud ning sisaldaksid piisavaid kaitsemeetmeid ärisaladuste ja konkurentsitundliku teabe kaitseks. 

Digiteenuse osutajatele näeb andmete jagamise kohustuse ette ka eelnõu artikli 10 lõige 1, mille kohaselt peab teenuseosutaja tegema ühistranspordiameti taotluse korral kättesaadavaks andmed reisijate mahu kohta. Peame positiivseks, et artikkel sisaldab mitmeid teenuseosutaja halduskoormust tasakaalustavaid meetmeid, sh õigus nõuda üksnes andmeid, mis on juba teenuseosutaja valduses, ning teenuseosutaja mõistlike kulude hüvitamise skeem. Samas leiame, et proportsionaalsuse paremaks tagamiseks tuleks artiklis täpsustada taotluste võimalikku sagedust ja ulatust, samuti mõistlike kulude hüvitamise mehhanismi toimimist. 

Peame oluliseks, et mitmeliigiliste reiside broneerimisel oleks reisijale juba enne ostu tegemist selgelt arusaadav, kes on häirete või teenuse osutamata jäämise korral vastutav osapool ning kelle poole oma õiguste kaitseks pöörduda. 

Selgitus: On positiivne, et multimodaalseid reise saab tulevikus hõlpsamini kokku panna. Broneerimise lihtsustamine ei tähenda siiski, et tarbija jaoks on vastutusloogika selge ja arusaadav. Reisija peaks juba broneerimise hetkel saama selgelt aru, kes vastutab, kui üks või mitu veoteenuse osa jääb osutamata või reisi teostamisel tekib muu oluline häire, millised õigused talle kohalduvad ja kes on konkreetne kontaktpunkt, kelle poole ta peab pöörduma. Vastutus ei tohiks jääda ebaselgeks vedajate ja broneerimisplatvormi vahel, vaid reisijale peab olema üheselt mõistetav, kas vastutab konkreetne vedaja, mitu vedajat vastavalt oma teekonna osale või platvorm ise. Praegune ettepanek seda küsimust sisuliselt ei lahenda. Vastutuse ebaselgus võib tekitada turul segadust ja raskendada reisijatel oma õiguste kasutamist. Seetõttu tuleks ettepanekut täiendada nii, et tarbijale oleks tagatud teabe esitamine vastutava osapoole ja kontaktpunkti kohta selgelt ja nähtavalt kogu broneerimisprotsessi vältel. 

Transpordivaldkonna digitaliseerimisel tuleb tagada ühtne andmemudel ja semantika kõigi transpordiliikide lõikes. 

Selgitus: Eesti toetab multimodaalse liikuvuse arengut, kuid peab oluliseks, et erinevate transpordivaldkondade regulatsioonide rakendamisel ei kujuneks välja eraldi andmemudelid ja semantilised raamistikud. Sarnaselt varasemalt käsitletud rongipiletite regulatsioonile tuleb vältida olukorda, kus raudtee-, lennu-, bussi- või laevandussektorile kehtestatakse erinevad andmekoosseisud ja mõisted. Piletid, broneeringud, reisietapid, hinnad, teenustasemed ja muud põhiandmed peavad põhinema ühistel definitsioonidel ning olema kirjeldatud ühtse semantika alusel. See tagab andmete koostalitlusvõime, vähendab arendus- ja halduskulusid ning võimaldab luua tõeliselt multimodaalseid teenuseid. 

Multimodaalse liikuvuse andmevahetus ja andmeruum peavad põhinema transpordiliikide üleselt ühtsetel tehnilistel standarditel, API-del ja ligipääsupõhimõtetel. 

Selgitus: Määruse rakendamisel tuleb vältida uute valdkondlike andmesilode tekkimist. Riiklikud ligipääsupunktid, liikuvusteenuste platvormid ja tulevased Euroopa andmeruumid peavad kasutama ühiseid tehnilisi standardeid, API-sid ja andmevahetuse põhimõtteid sõltumata transpordiliigist. Transpordiliik peab olema tehnilises lahenduses üksnes andmeatribuut, mitte alus eraldi süsteemide, liidestuste või andmeruumide loomiseks. Ühtsed tehnilised lahendused vähendavad ettevõtjate integratsiooni- ja halduskulusid, parandavad andmete korduskasutust ning toetavad tõeliselt multimodaalsete teenuste kujunemist

	Regionaal- ja Põllumajandusministeerium
	Regionaal- ja Põllumajandusministeerium esitab määruse eelnõu kohta, mis käsitleb mitmeliigilist broneerimist ja millega tunnistatakse kehtetuks määrus (EÜ) nr 80/2009 (COM (2026)231) järgmised ettepanekud:
1.	Ettepanek COM(2026)231 keskendub veoteenuse pakkuja ja digiteenuse osutaja omavaheliste suhete reguleerimisele. Selguse mõistes oleks otstarbekas määruses täpsustada või viidata regulatsioonile, mis sätestab osapoolte vastutuse teenuse toimimise probleemide korral, mh juhtudel, kui mitmeliigilise piletiga teenusel esineb reisitõrkeid.
2.	Näiteks rongiliikluse puhul on veoteenuse pakkujate puhul reeglina tegemist sisuliselt riigi omandis olevate monopoolsete, ATL-i (avaliku teenindamise leping) alusel teenust pakkuvate ettevõtetega. Märkimisväärset turuosa omav digiteenuse pakkuja on sarnases positsioonis muude transpordiliikide korral väiksemate veoteenuse pakkujate suhtes. Määruse ettepanek reguleerib täna eelkõige ligipääsu tagamist ühtsele platvormile ning ühetaolisele infovälja kujundamisele. Rakenduslikult võib samas peamiseks takistuseks mitmeliigilise teenuse tegelikul tööle hakkamisel osutuda hoopis piletitulu jagunemine. Vajalik oleks täiendavalt analüüsida, kas valitseva turupositsiooni ära kasutamise vältimiseks oleks vajalik reguleerida ka tulu jagunemise põhimõtteid. 
3.	Määrust oleks vaja täiendada ligipääsetavuse küsimustega, infovahetuse üheks keskseks teemaks lisaks süsinikuneutraalsusele peaks olema ka täielik info teenuse ligipääsetavuse aspektide kohta, et puuetega inimestel oleks teenuse ostmisel täielik pilt kogu reisi jooksul kätte saadavast toetavast taristust ning võimalikest erisustest.
4.	Vajalik oleks määrava asutuse (designated authority) mõiste sisustamine, mh kas üks asutus võib täita seda rolli samaaegselt täitevasutuse (national enforcement body) rolliga.

	Justiits- ja Digiministeerium 
	Eelnõu seletuskirjas on põhiõiguste kontekstis öeldud, et eelnõus reguleeritava ettevõtjalt tarbijale pakutavate mitmeliigilise liikuvuse digiteenuste kasutajate isikuandmete kaitse on tagatud IKÜM-iga. Samuti selgitatakse, et varasemate arvutipõhiste ettetellimissüsteemide andmekaitse-eeskirjade kehtetuks tunnistamine on seotud IKÜM-i jõustumisega ja dubleerivate eeskirjade kõrvaldamisega. Selline lähenemine teenib meie hinnangul õigusselguse eesmärki. Ehkki IKÜM lubab teatud juhtudel erisätteid kehtestada, siis need peavad olema kindlasti põhjendatud. Kui selleks ei ole põhjendatud vajadust, saab lähtuda IKÜM-iga paika pandud regulatsioonist ja see vähendab kindlasti ka regulatsiooni adressaatide koormust regulatsiooniga tutvumisel. 

Samuti teeme märkuse määruse eelnõu art 10 kohta. Nimetatud artikliga kavandatakse reisijate mahu andmete jagamist ühistranspordiametitega ning seatakse ühistranspordiametitele ulatuslikud piirangud andmete edasisele töötlemisele. Kõigepealt on vaja selgeks teha, kas sellist koormust on üldse vaja teenuseosutajate suhtes kohaldada. Juhul kui teabe jagamist ühistranspordiasutustega peetakse siiski vajalikuks, tuleb arvestada, et niipea kui teave saabub asutuse valdusesse, muutub ta avalikuks teabeks. Avaliku teabe seaduse kohaselt loetakse avalikuks teabeks mh igasugust avalikke ülesandeid täites saadud teavet. 

Avalikule teabele juurdepääsu võib piirata seaduses sätestatud korras. Eesti on ratifitseerinud Ametlikele dokumentidele juurdepääsu Euroopa Nõukogu konventsiooni (nn Tromso konventsioon). Selle konventsiooni kohaselt tohib küll juurdepääsu avalikule teabele piirata, kuid need piirangud peavad lisaks seaduse täpsele sõnastusele olema ka demokraatlikus ühiskonnas vajalikud ja proportsionaalsed piirangu eesmärgiga. Võimalikud piirangu eesmärgid on toodud konventsiooni artiklis 3 lg 1 ja neist konventsiooniosalised väljuda ei tohi. Kuigi konventsioon võimaldab ka seaduse alusel kehtestada nn absoluutseid juurdepääsupiiranguid, siis nende laiaulatuslikust kasutusest tuleks hoiduda, ehk hoida selliste piirangute arv võimalikult väiksena. Üldjuhul tuleb avalikule teabele juurdepääsu võimaldamisel kohaldada konventsiooni art 3 lg 2 toodud ülekaaluka avaliku huvi testi, mille kohaselt võib küll juurdepääsu avalikule teabele erinevate huvide kaitseks piirata, kui just avalik huvi teabele juurdepääsu saada ei kaalu kaitstavaid huve üle. St tähendab igakordset hindamist juhul kui esitatakse teabenõue juurdepääsupiiranguga teabe suhtes. Eelnõu menetlemise käigus tuleb selgeks teha, millise huvi kaitseks juurdepääsupiirang kehtestatakse ning kas nn absoluutse juurdepääsupiirangu kehtestamine on õigustatud. 

Samuti näeb eelnõu ette eesmärgid, milleks ühistranspordiasutused saadud teavet kasutada tohivad. Ka siin tuleb selgelt läbi mõelda sellise piirangu eesmärk, proportsionaalsus ja vajalikkus. Vastasel korral ei ole võimalik õigustada ei andmete ühekordse esitamise ega andmete taaskasutuse põhimõtetest kõrvalekaldumist. 

Lisaks tuleb juhul, kui algatusekohane kaebuste lahendamine peaks tähendama ka pooltevahelist tsiviilõiguslike vaidluste lahendamist, silmas pidada, et Eesti ei saa vastavalt PS §-le 146 toetada kohtuväliste organite pädevuse laiendamist selliselt, et need hakkaksid tegema mingis valdkonnas kohtu asemel siduvaid otsuseid tsiviilvaidluste lahendamise kohta. Põhjalik ja autoriteetne uuring ütleb, et kohtuvälise komisjonid sellise pädevuse põhiseaduspärasus on kaheldav ja kui sellise pädevusega komisjone ei ole võimalik ära kaotada, ei tohiks igatahes nende pädevusi laiendada.  

	Tarbijakaitse ja Tehnilise Järelevalveamet 

	TTJA toetab üldiselt meetmeid, mille eesmärk on tugevdada reisijate õigusi, suurendada õigusselgust ning lihtsustada reisijate jaoks nende õiguste kasutamist. Positiivsena võib hinnata ettepanekuid, mis parandavad reisijate kaitset eelkõige mitme vedaja või multimodaalsete reiside puhul ning aitavad vähendada olukordi, kus reisija jääb erinevate ettevõtjate vastutuse piiride tõttu tõhusa õiguskaitseta.

Samas peab uute regulatsioonide väljatöötamisel pöörama erilist tähelepanu ettevõtjatevahelise vastutuse selgele reguleerimisele. Reisija jaoks peab olema üheselt arusaadav, millise ettevõtja või platvormi poole tuleb probleemi tekkimisel pöörduda, kes vastutab reisija õiguste tagamise eest ning kuidas on võimalik kiiresti ja tõhusalt saada ümbermarsruutimist, abi, hüvitist või muud määrusest tulenevat kaitset. Tuleks vältida olukordi, kus reisijat suunatakse erinevate ettevõtjate või platvormide vahel, mistõttu muutub määrusest tulenevate õiguste tegelik kasutamine keeruliseks või ebamõistlikult aeganõudvaks.

Mida keerukam on reisiahel (mitu vedajat, platvorm, piletimüüja), seda olulisem on, et reisija õiguste täitmise eest vastutaks reisija suhtes üks selgelt määratletud kontaktpunkt. Ettevõtjate omavaheline vastutuse jaotus või regressisuhted ei tohiks mõjutada reisija võimalust oma õigusi kiiresti ja tõhusalt kasutada.

Mitmeliigilised digitaalsed reisiplatvormid tegutsevad enamasti piiriüleselt ning erinevad liikmesriikide nõuded võivad põhjustada turu killustumist. Tarbijate seisukohast on oluline, et pakkumiste kuvamise põhimõtted oleksid kogu ELis ühtsed ja läbipaistvad. Tarbijakaitse vaates võib probleemiks olla see, kui platvormid järjestavad või eelistavad teatud pakkujaid äriliste kokkulepete alusel, ilma et see oleks kasutajale selgelt arusaadav. Ettepanek aitab suurendada võrreldavust ning toetab teadlikku tarbijaotsust, eriti juhul, kui kasutajale kuvatakse objektiivsed võrdluskriteeriumid (hind, sõiduaeg, ümberistumised, CO2-heide, ligipääsetavus). Samas ei ole TTJA-le teada olulisi Eesti-spetsiifilisi turuprobleeme tarbijakaitse vallas, mis vajaksid täiendavat sekkumist riigisisesel tasandil. Probleemid on pigem seotud Euroopa-ülese reisituru ja suurte digiplatvormide tegevusega.

Konkurentsiõigus võimaldab sekkuda turgu kahjustavate kokkulepete, turgu valitseva seisundi kuritarvitamise või muu konkurentsi kahjustava käitumise korral. Samas on konkurentsiõigus oma olemuselt tagantjärele rakendatav ning menetlused võivad olla ajamahukad.
Käesolev ettepanek sisaldab ex ante reegleid, mis loovad selgemad käitumisreeglid juba enne võimalike probleemide tekkimist. Selline lähenemine võib suurendada õigusselgust nii platvormide kui ka ärikasutajate jaoks.

TTJA hinnangul võib põhjendamatu diskrimineerimise, ebaõiglaste lepingutingimuste või läbipaistmatute kuvamispraktikate osas olla sektoripõhisel regulatsioonil lisandväärtus võrreldes üksnes üldise konkurentsiõigusega.

Regulatsioon peab võimaldama pädevatel asutustel õigusi tõhusalt jõustada. Uute kohustuste loomisel tuleks hinnata, kas need on praktikas kontrollitavad ning kas vastutuse jaotus ettevõtjate vahel võimaldab rikkumiste korral tõhusat järelevalvet.

Positiivsed mõjud
· tarbijatele selgemad ja võrreldavamad reisivalikud;
· väiksem risk, et pakkumiste järjestus põhineb varjatud ärilistel kokkulepetel;
· suurem läbipaistvus digitaalsetel platvormidel.
Riskid
· keerukus neutraalse kuvamise nõuete tõlgendamisel ja järelevalves;
· võimalik regulatiivne kattuvus konkurentsiõiguse, digiteenuste regulatsiooni või platvormimajanduse reeglitega;
· oht, et kohustused täidavad eelkõige suuremad turuosalised, kuid tegelik konkurentsiolukord ei parane.

Kuna Eestis puuduvad teadaolevalt ettepaneku künniseid ületavad MDMS-id, võib otsene mõju Eesti ettevõtjatele olla piiratud. Samuti näib järelevalvevajadus Eestis esialgsel hinnangul olevat pigem väike.

TTJA peab oluliseks ka rakendusasutuste pädevust käsitlevate ettepanekute mõju põhjalikku analüüsimist. Kuigi siduvate otsuste tegemise pädevus võib aidata suurendada õiguste tõhusat jõustamist, eeldaks sellise mudeli rakendamine Eestis tõenäoliselt olulisi seadusandlikke muudatusi ning täiendavaid ressursse. Seetõttu tuleks hinnata nii rakendusasutuste ülesannete mahtu kui ka nende rahastamise ja ressursside vajadust.

Tarbijakaitse vaates on põhjendatud keskenduda:
· pakkumiste neutraalsele kuvamisele;
· algoritmilise järjestamise läbipaistvusele;
· mittediskrimineerivatele tingimustele;
· tarbijale oluliste võrdlusnäitajate esitamisele.

Ettepanekuna toome välja, et regulatsioonis tuleks täpsemalt määratleda, mida praktikas tähendab "neutraalne" ja "mittediskrimineeriv" kuvamine, et vältida erinevaid tõlgendusi ning vähendada järelevalve keerukust.

TTJA vaates võib küsida, kas ettepanek lahendab turu peamise kitsaskoha. Kui vedajad ei ole kohustatud oma pileteid mõistlikel tingimustel kättesaadavaks tegema, võib neutraalse kuvamise kohustus jääda piiratud mõjuga. Platvorm saab neutraalselt kuvada üksnes seda, millele tal on juurdepääs. Seetõttu võib kaaluda ambitsioonikamat lähenemist, mis looks vähemalt suurtele vedajatele või turgu mõjutavatele ettevõtjatele kohustuse võimaldada piletitoodete kättesaadavus standardiseeritud ja mittediskrimineerivatel tingimustel. See võiks paremini toetada innovatsiooni, konkurentsi ja uute teenuste arengut.
Samas tuleks sellise kohustuse kehtestamisel hoolikalt hinnata proportsionaalsust ning ettevõtjatele tekkivaid kulusid.

Kuigi ettepanek vähendab võimalusi diskrimineerivaks kuvamiseks ja ebaõiglasteks lepingutingimusteks, võivad suuremate platvormide eelised jätkuvalt püsida:
· olemasolevad ärisuhted vedajatega;
· väljakujunenud tehnilised integratsioonid;
· suuremad andmemahud;
· tugevam läbirääkimispositsioon;
· tuntud kaubamärgid ja suurem kasutajaskond.
Seetõttu võib tekkida olukord, kus formaalselt on tingimused võrdsed, kuid tegelikud turule sisenemise tõkked jäävad alles.

Võimalikud täiendavad meetmed:
· FRAND-põhimõttel (fair, reasonable and non-discriminatory) juurdepääs olulistele piletitoodetele;
· standardiseeritud tehniliste liideste kasutamise edendamine;
· suuremate vedajate läbipaistvuskohustused seoses piletitoodete kättesaadavuse tingimustega;
· tõhusad vaidluste lahendamise mehhanismid MDMS-ide ja vedajate vahel;
· regulaarne järelevalve, mida viiakse läbi EL-i üleselt, et tagada kogu EL-is nõuetele vastavus.

Kokkuvõttes TTJA teenuste järelevalve vaatest on ettepaneku eesmärgid toetatavad, kuna need suurendavad tarbijate jaoks läbipaistvust ja aitavad vähendada diskrimineerivaid kuvamispraktikaid digitaalsetel reisiplatvormidel. Samas võib ettepaneku mõju konkurentsile jääda piiratuks, kuna see ei lahenda täielikult piletite kättesaadavuse küsimust. Seetõttu võiks kaaluda täiendavaid meetmeid, mis soodustaksid uute turuosaliste ligipääsu piletitoodetele ning vähendaksid turule sisenemise tõkkeid.

	Konkurentsiamet 

	Ametil ei ole praegu teada Eestis tegutsevaid mitmeliigilise liikuvuse digiteenuse osutajaid, kes ulatuksid ettepanekus sätestatud künnisteni, samuti ei ole ameti menetluspraktikas esile kerkinud ulatuslikke vaidlusi, mis puudutaksid MDMS-teenuse osutajate ja veoettevõtjate vahelisi lepingutingimusi või piletitoodete digitaalset kuvamist.

Konkurentsiameti hinnangul võib määruse kehtestamine EL-i tasandil olla põhjendatud, kuivõrd mitmeliigilise reisi planeerimise ja broneerimise teenused on olemuslikult piiriülesed ning nende toimimine sõltub eri liikmesriikides tegutsevate veoettevõtjate, vahendajate ja platvormide koostalitlusest. Ühtne EL-i raamistik aitab vältida killustunud riigisiseseid lahendusi ning võib parandada reisijate võimalust võrrelda eri transpordiliike ja teenusepakkujaid läbipaistvalt.
 
Eesti turu kohta ei ole Konkurentsiametil praeguse pädevuse ja menetluspraktika põhjal võimalik välja tuua süsteemseid probleeme, mille lahendamine eeldaks tingimata uut eriregulatsiooni. Samas võib EL-i siseturul esineda probleeme, mis on seotud platvormide läbipaistmatute järjestamispõhimõtete, ebaselgete lepingutingimuste või suuremate turuosaliste tugevama läbirääkimispositsiooniga. Selliste riskide ennetamiseks võib EL-i tasandi raamistik olla asjakohane, eriti juhul, kui see on proportsionaalne ja keskendub tegelikult turujõudu omavatele teenuseosutajatele.

Konkurentsiõiguslik raamistik võimaldab sekkuda eeskätt olukorras, kus esineb turgu valitseva seisundi kuritarvitamine, konkurentsi kahjustav kokkulepe või muu konkurentsi kahjustav käitumine. Samas ei pruugi üldine konkurentsiõigus alati olla piisav, et ennetavalt tagada läbipaistvad ja mittediskrimineerivad tingimused olukorras, kus konkreetse ettevõtja turujõud ei ületa sekkumiseks vajalikku lävendit või kus probleem avaldub pigem platvormi toimimisloogikas ja lepingutingimuste standardiseeritud kujundamises.
 
Seetõttu võib täiendav sektoripõhine regulatsioon olla põhjendatud juhul, kui see täpsustab platvormide neutraalse kuvamise, järjestamiskriteeriumide läbipaistvuse ja ärikasutajate mittediskrimineeriva kohtlemise nõudeid. Oluline on siiski vältida paralleelsete või kattuvate järelevalveülesannete tekkimist ning tagada, et uued kohustused sobituksid olemasoleva konkurentsiõigusliku ja valdkondliku järelevalveraamistikuga.

Peamised riskid on seotud õigusliku ebaselguse ja halduskoormusega. Kui määruse rakendamine eeldab liikmesriigi tasandil uue pädeva asutuse määramist või olemasolevate asutuste ülesannete laiendamist, tuleb selgelt määratleda järelevalve ulatus, menetlusnormid, teabe nõudmise alused ja koostöö teiste asutustega. Konkurentsiameti praegune pädevus raudtee-, lennundus- ja sadamavaldkonnas ei hõlma üldist järelevalvet reisijatele või ärikasutajatele suunatud digitaalsete broneerimisplatvormide kuvamis- ja järjestamispõhimõtete üle. Kui pädevaks asutuseks määrataks Konkurentsiamet, tähendaks see täiendavat halduskoormust ning vajadust tagada ametile vajalikud õiguslikud volitused, tehniline pädevus ja ressursid.
 
Täiendav risk seisneb selles, et väikese turuga liikmesriikides võib järelevalveülesannete loomine olla ebaproportsionaalne, kui reguleeritavaid ettevõtjaid on vähe või neid ei ole üldse. Seetõttu tuleks määruses ette näha proportsionaalne rakendamine, riskipõhine järelevalve ning võimalikult selge pädevuste jaotus, et vältida põhjendamatut halduskoormust nii ettevõtjatele kui ka riigiasutustele.

Ettepaneku fookus neutraalsele ja mittediskrimineerivale kuvamisele ning õiglastele B2B lepingutingimustele on konkurentsikeskkonna seisukohast üldjoontes asjakohane. See haakub ka Konkurentsiameti valdkondliku rolliga raudtee-, lennundus- ja sadamasektoris, kus ameti ülesanded on samuti suunatud ebaõiglase või diskrimineeriva kohtlemise vältimisele ning vaidluste lahendamisele.
 
Täiendusettepanekuna võiks kaaluda määruse sõnastuse täpsustamist selles osas, millistel juhtudel loetakse järjestamis- või kuvamiskriteeriumid piisavalt läbipaistvaks, kuidas hinnatakse diskrimineerimist eri transpordiliikide ja veoettevõtjate vahel ning millised on liikmesriigi pädeva asutuse menetluslikud volitused. Samuti tuleks vältida olukorda, kus samale tegevusele kohalduvad samaaegselt mitme erineva asutuse kattuvad järelevalvevolitused.

Konkurentsiameti hinnangul parandab ettepanek eelkõige nende piletitoodete kuvamise ja vahendamise tingimusi, mis on MDMS-ides juba olemas. Kui eesmärk on soodustada uute teenusepakkujate turuletulekut ning mitmeliigiliste reisiteenuste tegelikku arengut, võib üksnes kuvamise neutraalsuse nõuetest jääda väheseks. Piletitoodete tegelik kättesaadavus, tehniliste liideste olemasolu ja andmevahetuse tingimused võivad olla turule sisenemisel vähemalt sama olulised kui kuvamise järjekord platvormil.
 
Samas tuleb piletitoodete standardiseeritud tehniliste liideste kaudu kättesaadavaks tegemise kohustuse kehtestamisel hinnata proportsionaalsust, kulusid ja mõju väiksematele veoettevõtjatele. Kui sellist kohustust kaaluda, võiks see olla diferentseeritud ning sõltuda ettevõtja suurusest, turupositsioonist, teenuse laadist ja tehnilisest valmisolekust. Eelistada tuleks lahendust, mis soodustab andmete ja piletitoodete kättesaadavust, kuid ei tekita väiksematele ettevõtjatele ebamõistlikku investeerimis- ega halduskoormust.

Ettepanek võib aidata parandada konkurentsitingimusi, kui see vähendab läbipaistmatut järjestamist, ebaselgeid lepingutingimusi ja põhjendamatut erinevat kohtlemist. Samas ei pruugi see iseenesest kõrvaldada suuremate platvormide olemasolevaid eeliseid, mis tulenevad väljakujunenud lepingulistest suhetest, tehnilistest liidestustest, tuntusest, andmemahust ja läbirääkimispositsioonist.
 
Väiksemate ja innovaatiliste teenusepakkujate toetamiseks võiks määrus sisaldada selgemaid nõudeid standardsete, objektiivsete ja mittediskrimineerivate juurdepääsutingimuste kohta, samuti põhimõtteid, mille alusel hinnatakse tehniliste ja lepinguliste tingimuste põhjendatust. Lisaks võiks kaaluda ühtsete andme- ja liidesestandardite kasutamise soodustamist ning läbipaistvuskohustusi tasude, järjestamiskriteeriumide ja juurdepääsutingimuste osas.
 
Kokkuvõttes toetab Konkurentsiamet põhimõtteliselt eesmärki parandada mitmeliigiliste reisiteenuste digitaalse turu läbipaistvust, võrreldavust ja mittediskrimineerivat toimimist. Määruse edasisel menetlemisel tuleks siiski pöörata erilist tähelepanu selle proportsionaalsusele, järelevalvepädevuste selgele jaotusele ning sellele, et uued kohustused ei looks väikese turuga liikmesriikides põhjendamatut halduskoormust.
	Arvestatud
	


	Transpordiamet
	Peamine eesmärk on muuta turg läbipaistvamaks ja tagada transpordiettevõtjatele võrdsed võimalused. Selleks laiendatakse olemasolevaid broneerimissüsteemide reegleid kõigile mitme liigiliste liikuvusteenuste pakkujatele. 
Ausa konkurentsi ja innovatsiooni toetamiseks tuleks kehtestada ühised eeskirjad, et tagada piletimüügiturul võrdsed tingimused, eelkõige seoses liidus pakutavate pikamaa- ja piirkondliku transpordi teenuste nähtavuse, juurdepääsetavuse ja levitamisega. Need normid peaksid tagama, et lõpp- ja ärikasutajad saavad osta kõige sobivama reisivõimaluse, sealhulgas reise, mille puhul on ühendatud ühe või mitme transpordiliigi teenused või mida osutavad mitu veoettevõtjat. Ehk soovitakse kehtestada ühtsed reeglid, et kõik transpordiettevõtted oleksid piletimüügis võrdselt esindatud ning reisijatel oleks lihtne võrrelda ja osta ka selliseid reise, mis ühendavad erinevaid transpordiliike või mitme ettevõtte teenuseid üheks tervikuks. Leian, et see tõesti muudab piletimüügiturgu õiglasemaks, võrreldavamaks ja läbipaistvamaks. Reisivõimalused peavad olema kuvatud neutraalselt ning kasutajale tuleb esitada tegelik lõpphind. Samuti peab olema võimalik järjestada ja võrrelda pakkumisi erinevate kriteeriumide alusel, näiteks hinna, sõiduaja, ligipääsetavuse või keskkonnamõju järgi. 
Määrusest tulenevalt tuleb Eestil määrata riiklik täitevasutus, kes vastutab määruse täitmise järelevalve eest.
	Arvestatud
	
  

	Andmekaitse Inspektsioon
	AKI peab vajalikuks juhtida tähelepanu artiklile 10, mille kohaselt peavad ettevõtjalt tarbijale pakutava mitmeliigilise liikuvuse digiteenuse osutajad edastama ühistranspordiameti taotlusel reisijate mahu andmeid. Säte näeb ette, et andmed peavad olema koondatud ja anonüümitud. AKI hinnangul tuleb seda nõuet tõlgendada kooskõlas IKÜM põhjenduspunktiga 26, mille kohaselt saab andmeid pidada anonüümseks üksnes juhul, kui andmesubjekti ei ole võimalik tuvastada ega kaudselt tuvastada mõistlikult tõenäoliselt kasutatavate vahenditega.
 
AKI hinnangul võiks eelnõus või vähemalt selle põhjendustes selgemalt välja tuua, et artikli 10 alusel ei tohi ühistranspordiametitele edastada isikuandmeid ega pseudonüümitud andmeid. Pelgalt otseste identifikaatorite eemaldamine ei pruugi olla piisav, kui andmestik võimaldab näiteks väikese valimi, täpse marsruudi, harvaesineva liikumismustri või ajavahemiku kaudu isikut kaudselt tuvastada.
 
Samuti vajab täpsustamist mõiste „reisijate mahu andmed“. Eelnõust ei nähtu piisava selgusega, millist detailsusastet selliste andmete puhul eeldatakse. Kuigi säte piirab andmete kasutamise ühistranspordipoliitika ja kestliku liikuvuse poliitika eesmärkidega, võib väga detailne teave lähte- ja sihtkohtade, ümberistumiste, kellaaegade või marsruutide kohta teatud juhtudel võimaldada üksikisikute eristamist või järelduste tegemist nende liikumise kohta. Seetõttu võiks kaaluda täpsustust, et andmeid tuleb esitada üksnes sellisel koondatuse tasemel, mis ei võimalda andmeid seostada konkreetse või tuvastatava isikuga.
 
Artikli 8 puhul on samuti ette nähtud, et turundus-, broneerimis- ja müügiandmeid võib teha kättesaadavaks üksnes anonüümitud ja koondandmetena. AKI peab vajalikuks rõhutada, et ka selle sätte kohaldamisel ei tohiks anonüümitud andmetena käsitada andmeid, mida on võimalik teiste andmekogumitega ühendades seostada tuvastatava isikuga. Vajadusel võiks sätet või põhjendusi täiendada viitega, et andmete anonüümseks lugemisel tuleb arvestada ka andmete hilisema taasisikustamise võimalust.
	Arvestatud
	


	Eesti Linnade ja Valdade Liit 

	Üldjoontes võib pidada põhjendatuks EL tasandil ühiste reeglite kehtestamist, kuna tihti on mitmeliigilised reisid piiriülesed ning liikmesriikide erinevad regulatsioonid võivad takistada ühtse digitaalse turu kujunemist.
 
EL reisiteenuste turul esineb probleeme:
1. Reisijatel puudub sageli võimalus osta ühe tehinguga eri vedajate ja transpordiliikide pileteid;
2. Vedajate piletisüsteemid ja andmevahetus ei ole piisavalt koostalitlusvõimelised;
3. Sõltumatutel piletimüüjatel puudub sageli võrdne ligipääs vedajate müügikanalitele ja reaalajas andmetele;
4. Killustatud turg vähendab konkurentsi ning pärsib uuenduslike digiteenuste arengut.
 
Küsimusele, kas olemasolevad turutingimused ja konkurentsiõiguslik raamistik tagavad juba praegu mittediskrimineerivad lepingusuhted MDMS-teenuse osutajate ja nende äriklientide vahel või on selle eesmärgi saavutamiseks vaja täiendavat regulatsiooni, vastamiseks puudub Eesti Linnade ja Valdade Liidul piisav ekspertsus.
 
Otse mõju Eesti kohalikele omavalitsustele on tõenäoliselt väike, kuid kaudsed mõjud võivad olla märkimisväärsed, eelkõige ühistranspordi korraldamise ja digiteenuste arendamise kaudu. Kui omavalitsus korraldab ühistransporti või omab piletimüügisüsteemi, võib tekkida vajadus teha süsteemides muudatusi, et tagada nõutud andmete ja müügiliideste kättesaadavus. Võib suureneda vajadus sõlmida uusi andmevahetuslepinguid, jälgida nõuete täitmist ning hallata tehnilisi liideseid. Kui EL-i nõuded eeldavad uute tehniliste standardite kasutuselevõttu, võivad tekkida täiendavad arendus- ja hoolduskulud. Eriti puudutab see väiksemaid ühistranspordikeskusi või omavalitsusi, kelle IT-võimekus on piiratud.
	Arvestatud
	


	Tartumaa Ühistranspordikeskus 

	Teatame, et esitatud määruse ettepanek ei ole otseselt seotud MTÜ Tartumaa Ühistranspordikeskuse tegevusega, mistõttu ei ole meil võimalik antud eelnõu kohta arvamust esitada.
	-
	


	TS Laevad OÜ
	Toetame eesmärki suurendada reisijatele pakutava teabe läbipaistvust ning sellest lähtuvalt konkurentsineutraalsete pakkumiste esitamist. Samas ei näe me Eesti kontekstis praegu olulist turutõrget, mis nõuaks kiireloomulist täiendavat reguleerimist, kuna Eestis ei tegutse meile teadaolevalt ettepanekus sätestatud turuosakünniseid ületavaid MDMS-teenuse osutajaid.

Meie hinnangul sisaldab kehtiv Euroopa Liidu ja Eesti konkurentsiõiguslik raamistik juba täna üldisi põhimõtteid diskrimineerimise vältimiseks ning turgu valitseva seisundi kuritarvitamise tõkestamiseks.
Digitaalsete vahendusplatvormide puhul võib teatud juhtudel olla põhjendatud teatud sektorispetsiifiliste läbipaistvusnõuete kehtestamine, kuid tuleks tagada, et regulatiivne koormus oleks kooskõlas tegelike tururiskidega ning ei paneks väikeettevõtetele ebaproportsionaalselt suurt täiendavate kulude tekitamise kohustust.

TS Laevade hinnangul ei kaasne ettepaneku praegusest sõnastusest otseseid olulisi regulatiivseid kohustusi, kuna ettevõte ei paku mitmeliigilisi piletitooteid ega tegutse MDMS-teenuse osutajana. Samas ei saa välistada kaudset mõju ettevõttele tulevikus. Eelkõige võivad tekkida täiendavad kulud ja halduskoormus seoses veoteenuste paremaks integreerimiseks vajalike tehniliste liideste arendamise, andmevahetuse standardite rakendamise, kolmandate osapoolte integratsioonide haldamise ning lepinguliste suhete korrastamisega. Seetõttu peame oluliseks, et võimalikud tulevased tehnilised ja andmejagamise nõuded oleksid proportsionaalsed ning arvestaksid erinevate transpordiettevõtete suurust, rolli ja tehnilist valmisolekut.

Ettepaneku fookus – tagada MDMS-teenustes olemasolevate piletitoodete neutraalne kuvamine ning ausad lepingulised suhted – on üldiselt asjakohane. Meie hinnangul ei ole põhjendatud kehtestada ulatuslikke uusi kohustusi kõigile veoettevõtjatele enne, kui on selgelt tõendatud nende vajalikkus ja proportsionaalsus. Uute kohustuste kehtestamisel tuleb arvestada rakenduskulude, teenuste eripärade ning erineva suurusega ettevõtjate võimekusega.

Ettepanek parandab läbipaistvust ja vähendab diskrimineeriva kohtlemise riske, kuid üksnes neutraalne kuvamine ei pruugi täielikult tasandada konkurentsieeliseid, mis tulenevad suuremate platvormide olemasolevatest lepingulistest suhetest, tehnilistest integratsioonidest, kasutajabaasist ja turupositsioonist. Seetõttu võib jääda püsima olukord, kus suurematel turuosalistel on jätkuvalt märkimisväärne konkurentsieelis võrreldes uute või väiksemate teenusepakkujatega.
 
Kokkuvõttes toetab TS Laevad ettepaneku eesmärki suurendada reisijatele suunatud teenuste läbipaistvust ja tagada aus konkurents digitaalsetel vahendusplatvormidel. Samas peame oluliseks, et regulatsioon oleks proportsionaalne, ei dubleeriks olemasolevaid konkurentsiõiguslikke norme ning ei tekitaks põhjendamatut halduskoormust turuosalistele, kelle tegevus ei ole seotud mitmeliigiliste piletitoodete pakkumise või vahendamisega.
	Arvestatud
	


	AS Eesti Raudtee
	Infrastruktuuriettevõtjana on määruse puutumus meisse kaudne. Meie hinnangul võiks määruse eesmärk põhimõtteliselt olla põhjendatud aga lisandväärtus Eesti jaoks on pigem seotud Euroopa ühtse turu arenguga mitte niivõrd siseriikliku turu puudujääkide lahendamisega. 

Kaks kaalutlust: a) usume, et EL konkurentsieeskirjad juba sisaldavad mehhanisme turgu valitseva seisundi ja konkurentsivastase käitumise vältimiseks; b) teatav sektoripõhine regulatsioon võib olla põhjendatud, eelkõige läbipaistvuse, neutraalse järjestamise ja mittediskrimineerivate lepingutingimuste tagamiseks. Samas tuleks vältida dubleerimist olemasolevate regulatsioonidega (digiteenuse, digiturgude ja konkurentsiõiguse regulatsioonid).

Mõju infraettevõtjale on pigem kaudne. Riigi vaates ilmselt kaasneb iga regulatsiooniga mingi järelvalve ja võimalike piiriüleste vaidluste menetlemisega seotud halduskoormus.
	Osaliselt arvestatud
	


	AS Eesti Liinirongid
	Elroni hinnangul on ELi tasandil ühtse regulatsiooni kehtestamine põhimõtteliselt vajalik, kuna multimodaalsete ja piiriüleste reisiteenuste digitaalne turg on oma olemuselt Euroopa-ülene. Nii Eestis kui ka Euroopa Liidus esineb jätkuvalt probleeme erinevate transpordiliikide piletimüügi, andmevahetuse ja reisiplaneerimise integreerimisel. Kavandatav määrus võib aidata parandada reisijate ligipääsu terviklikele reisilahendustele ning suurendada avaliku transpordi atraktiivsust. 

Samas näeme, et suurim probleem Euroopa tasandil ei ole ainult reisiteabe leitavus, vaid ka erinevate vedajate piletite broneerimise ja ostmise killustatus. Seetõttu on oluline, et regulatsioon toetaks lisaks neutraalsele kuvamisele ka tehniliselt toimivate ja reisijale arusaadavate ühtsete piletitoodete tekkimist. Kuna raudtee reisijateveo valdkonnas on pigem tegemist riiklike vedajatega, mida olulisel määral rahastatakse ATL (PSO) põhiselt, võiks kaaluda ka süsteemi muutmisel EL poolseid toetusvõimalusi piletimüügisüsteemide uuendamiseks. Paljud piletimüügisüsteemid on loodud eelkõige siseriiklikuks kasutamiseks, nende ajakohastamine määruse valguses võib tekitada olulisi lisakulusid. 

Ühe tähelepanekuna tooksime veel välja selle, et oluline on, et ei rakenduks EU tasemel täiendavaid nõudeid, kuna doteerimise määr on Euroopas erinev ja väiksemad riigid või riiklikud operaatorid ei pruugi suuta sammu pidada. 

Olemasolev konkurentsiõiguslik raamistik üksi ei taga praktikas täielikult mittediskrimineerivaid lepingusuhteid MDMS-teenuse osutajate ja vedajate vahel, kuigi see annab juba täna teatava kaitse. Seetõttu on täiendav sektoriülene regulatsioon vähemalt osaliselt põhjendatud. 
Elroni hinnangul loob olemasolev konkurentsiõiguslik raamistik olulise aluse mittediskrimineerivateks turusuheteks, kuid praktikas ei pruugi see olla piisav, et tagada multimodaalse piletimüügi turu kiire ja ühtlane areng kogu Euroopa Liidus. Seetõttu võib piiratud ulatuses sektorispetsiifiline regulatsioon olla põhjendatud, eelkõige andmete, API-de ja müügiliideste mittediskrimineeriva kättesaadavuse tagamiseks. Samas peaks regulatsioon olema proportsionaalne, tehnoloogianeutraalne ning arvestama väiksemate vedajate rakenduskulusid ja halduskoormust. 

Ettepanekuga kaasnevad võimalikud riskid: 
· nõue sõlmida lepingud piletimüüjatega võib vähendada meie kontrolli oma müügikanalite üle 
· reisijate ootused ühtsele reisile ja ühtsele vastutusele suurenevad, kuid tegelik vastutusahel erinevate vedajate ja vahendajate vahel võib muutuda keerulisemaks ning tekitada vaidlusi kulude ja kohustuste jagamisel 
· kolmandate osapoolte roll piletimüügil kasvab 
· otsene piletimüük Elroni kanalites väheneb, täiendava piletimüüja tulek vahele koos lisanduva vahendustasuga võib tõsta piletite hinda ehk halvenda konkreetse veoliiki konkurentsivõimet; täielik äriline avatud (andmed) võib ohustada ettevõtte konkurentsivõimet 
· andmevahetus – vajalik suurem avatuse tase 
· tulude juhtimine võib keerukam olla 
· vedajate vaheline vastutus muutub oluliselt keerulisemaks 
· piletitulu vähenemine läbi kolmandatele osapooltele makstavate teenus(vahendus)tasude 
· võib väheneda otsekontakt kliendiga ning kliendiandmed võivad muutuda puudulikuks 
· keerulisem rakendada lojaalsusprogramme, kampaaniahindasid jne 

Ettepanekuga kaasnev halduskoormus: 
· kohustus jagada kogu piletisisu, hinnastamise, allahindluste ja reaalajaandmete osas kolmandate osapooltega võib tekitada täiendavaid IT-arendusi ja halduskoormust 
· vajadus sõlmida uusi kahe- või mitmepoolseid koostöölepinguid teiste vedajate ja piletimüüjatega 
· vajadus täiendada klienditeeninduse, hüvitiste ja reisija teavitamise protsesse mitme vedajaga reiside teenindamiseks 

Elroni hinnangul on ettepaneku üldine fookus asjakohane ning see käsitleb olulisi takistusi multimodaalsete reisiteenuste arengus Euroopa Liidus. Toetame eesmärke parandada reisijate juurdepääsu transporditeabele, suurendada piletimüügisüsteemide koostalitlusvõimet ning tagada mittediskrimineeriv juurdepääs asjakohastele andmetele. Samas leiame, et määrust tuleks täiendada selgemate proportsionaalsuse põhimõtetega, arvestada väiksemate vedajate piiratud ressurssidega, tugevdada küberturvalisuse käsitlust ning tagada õiglane kulude ja kasude jaotus vedajate ning digitaalsete liikuvusplatvormide vahel. Samuti peaks määrus selgemalt käsitlema kliendiandmete kasutamist ja vastutuse jaotust reisijate teenindamisel. Lisaks peame oluliseks, et määruse rakendamisel säiliks vedaja võimalus arendada oma müügikanaleid, lojaalsuslahendusi ja kliendisuhteid. Regulatsiooni eesmärk ei peaks olema vedajate ja vahendajate ärimudelite ühtlustamine, vaid ausa ligipääsu ja konkurentsi tagamine. Juurdepääsu andmine ei tohiks olla lausaline ja korraldatud viisil, mis kahjustab vedaja konkurentsivõimet.  

Elroni hinnangul on ettepaneku praegune fookus neutraalse kuvamise ja õiglaste lepingutingimuste tagamisel vajalik ning oluline esimene samm. Samas ei pruugi üksnes nende eesmärkide saavutamine olla piisav multimodaalsete reisiteenuste täiemahuliseks arenguks. Pikemas perspektiivis tuleks kaaluda standardiseeritud tehniliste liideste kasutuselevõttu, mis võimaldaksid lisaks reisiteabe kuvamisele ka piletite broneerimist ja müüki. Selliste kohustuste kehtestamine peaks siiski olema järkjärguline, proportsionaalne ning arvestama väiksemate vedajate rakenduskulusid, olemasolevate süsteemide tehnilist valmisolekut ning küberturvalisuse nõudeid. Seetõttu toetame etapiviisilist lähenemist, kus esmalt tagatakse juurdepääs reisiteabele ja hinnainfole ning seejärel liigutakse standardiseeritud müügi- ja broneerimisliideste suunas 

Elroni hinnangul parandaks ettepanek konkurentsitingimusi ning vähendaks teatud turule sisenemise tõkkeid, kuid ainuüksi mittediskrimineeriva ligipääsu nõuded ei pruugi kõrvaldada suuremate platvormide olemasolevaid turueeliseid. Suurtel MDMS-teenuse osutajatel säilivad eelised, mis tulenevad nende olemasolevast kliendibaasist, tehnilistest integratsioonidest, kaubamärgi tuntusest ja läbirääkimisjõust. Väiksemate ja innovaatiliste teenusepakkujate turuletuleku toetamiseks võiks määrus ette näha standardiseeritud tehnilised liidesed, selgemad FRAND-põhimõtted, selgeid reegleid ja kiire vaidluste lahendamise mehhanismi, tulemuste kuvamise suurema läbipaistvuse ning proportsionaalse lähenemise väiksematele turuosalistele.  Sellised meetmed aitaksid luua tegelikult avatud ja konkurentsivõimelise Euroopa digitaalse liikuvusteenuste turu. 
	Arvestatud
	


	Ridango AS
	Käesolev dokument täiendab Ridango 31. juuli vastust Kliimaministeeriumi kuuele küsimusele ning esitab konkreetsed artiklipõhised muudatusettepanekud määruse ettepanekule COM(2026) 231 (mitmeliigiline broneerimine). Ettepanekud on esitatud avaliku huvi –konkurentsi, reisijate valiku ja koostalitlusvõime vaatenurgast.

1. Uus kohustus – standardsed tehnilised liidesed (API). Ettepanek ei loo praegu üldist juurdepääsukohustust – see „üksnes täiendab" olemasolevat turustust ja reguleerib juba 
kuvatavate toodete neutraalset esitamist. Soovitame lisada kohustuse, mille kohaselt teevad kõik veoettevõtjad oma piletitooted (hinnad, saadavus, broneerimine/väljastamine ja reaalajaandmed) MDMS-teenusepakkujatele kättesaadavaks standardsete, masinloetavate liideste (API) kaudu õiglastel, mõistlikel ja 
mittediskrimineerivatel (FRAND) tingimustel, ühiste avatud standardite ja mõistlike üleminekuaegadega. Põhjendus: neutraalse kuvamise nõue üksi reguleerib „vaateakent", 
mis jääb uute tulijate jaoks tühjaks; tegelik konkurents ja transpordiliikide vaheline üleminek eeldavad koostalitlusvõimelist juurdepääsu (vrd Letta ja Draghi aruanded).

Artikkel 2(1) – kohaldamisala B2C-teenuste puhul on linna või linnastu transpordivajaduse teenused kohaldamisalast välja jäetud, kuid B2B-teenuste puhul samaväärne erand puudub. Soovitame kohaldada linna-/linnastuerandit ühetaoliselt ka B2B-teenustele. Põhjendus: sidusus ja proportsionaalsus ning kohalike teenuste tarbetu hõlmamise vältimine.

Soovitame täpsustada mõistet „MDMS" ning kriteeriumi „kaks või enam sama transpordiliigi vedajat", samuti lisada selguse väikese mahu (de minimis) kohta. Põhjendus: õiguskindlus väiksematele teenusepakkujatele.

Artikkel 4 ja I lisa – märkimisväärse turuosa määramine. Soovitame kinnitada, et künnist mitteületavad ja VKE-teenusepakkujad säilitavad juurdepääsuõigused (sh uue liidesekohustuse alusel), kuid mitte kõige rangemad kohustused; künnised peaksid olema suunatud tegelikele väravavahtidele; I lisa künniste muutmisel (ELTL art 290) tuleks tagada sidusrühmade kaasamine. Põhjendus: proportsionaalsus ning VKEde ja uute tulijate kaitse.

Artikkel 5(2)(c) – tasustamine ja juurdepääsutingimused. Kehtiv säte nõuab, et tasu põhineks „õiglastel, mõistlikel ja mittediskrimineerivatel kriteeriumidel". Soovitame laiendada FRANDpõhimõtet ka uue liidesekohustuse tingimustele, lisades kulupõhisuse, läbipaistvuse ja hinnaga väljatõrjumise (margin squeeze) vältimise testi. 
Põhjendus: hoiab ära sõltumatute turustajate hinnaga väljatõrjumise.

Artikkel 7 – neutraalne kuvamine ja järjestamine.Artikkel 7 kehtestab neutraalse kuvamise ja järjestamise kohustused kõigile MDMSteenusepakkujatele. Soovitame säilitada 
neutraalsuse ja enda eelistamise keelu kõigile, kuid muuta üksikasjalikud järjestamismehhanismid VKEde jaoks proportsionaalseks ning suunata kõige rangemad kohustused määratud märkimisväärse turuosaga teenusepakkujatele. Põhjendus: tasakaal mittediskrimineerimise ja innovatsiooni vahel.

Artikkel 8 – turundus- ja müügiandmete jagamine. Kehtiv säte lubab jagada „üksnes anonüümitud ja koondatud andmeid". Soovitame suunata jagamiskohustus määratud märkimisväärse turuosaga teenusepakkujatele, kaitsta ärisaladust ning hoida kohustus väiksematele MDMSidele proportsionaalsena. Põhjendus: proportsionaalsus ja andmekaitse.

Artikkel 10 – andmed transpordi korraldajatele. Kehtiv säte näeb ette koondatud ja anonüümitud andmete jagamise ega kohusta uusi andmeid tootma. Toetame seda ning 
soovitame teha selgeks ja toimivaks kulude katmise ja ärilise taaskasutuse keelu. Põhjendus: transpordi korraldaja kasu õiglastel ja kulupõhistel tingimustel.

Uus põhjenduspunkt – sidusus COM 232 ja 233-ga. Soovitame lisada sätte, mis tagab, et broneerimiskord haakub rongipiletite juurdepääsuga (COM 232) ja ühtse pileti reeglitega (COM 233), nii et mitmeliigiliste pakettide koostamine ei jääks määruste vahele. Põhjendus: sujuvad mitmeliigilised reisid ja regulatiivne sidusus.
	Arvestatud
	


	Mootor Grupp AS
	Kindlasti on sellise määruse kehtestamine ELi tasandil vajalik. Praeguse seisuga esinevad nii ELis üldisemalt kui ka Eestis spetsiifilisemalt selged turutõrked, mille lahendamisele käesolev ettepanek selgelt kaasa aitab. Need turutõrked on tekitanud olukorra, kus Eestis ei ole ühise piletimüügisüsteemi väljatöötamine õnnestunud ning ei tundu ka lähitulevikus õnnestuvat, kuigi meie erasektori esindajana näeme seda oma selge eesmärgina.
Kindlasti vajame täiendavat regulatsiooni, mis suunaks turgu valitsevaid või monopoolses seisundis ettevõtteid, nagu Elron ja TS Laevad, avama oma piletimüügisüsteeme MDMS-teenuste osutajatele ning kasutama liidestatavaid piletimüügisüsteeme. Praegu puudub sellistel ettevõtetel igasugune surve seda teha.
Kindlasti toob antud ettepanek ettevõtetele kaasa teatava halduskoormuse kasvu ning vajaduse investeerida liidestatavatesse piletimüügisüsteemidesse. Samas loob see ettevõtetele võimaluse teenida lisatulu müüdud piletite mahu kasvust, kuna teenus muutub klientidele paremini kättesaadavaks. Eesti turu kontekstis ei too see tõenäoliselt riigile kaasa märkimisväärset täiendavat halduskoormust, kuna vedajaid, kelle tegevust selle määruse raames kontrollida tuleb, on suhteliselt vähe. Eeldaksin siiski, et ettevõtted hakkavad määruse jõustumise järel seda ka täitma.
Fookus on igati asjakohane. Sooviksin vaid, et see rakenduks kõigile suurematele transpordiliikidele, sealhulgas lennundusele ja riigi korraldatud kohalikule ühistranspordile. Ilma laiema ulatuseta seisavad MDMS-teenuste osutajate ees endiselt takistused, mis ei võimalda erinevaid transpordiliike reisijate jaoks mugavalt integreerida.
Kindlasti tuleks määruse ulatust laiendada. Standardiseeritud tehnilised liidesed on võtmetähtsusega eeldus, et MDMS-teenused saaksid üldse laialdaselt kasutatavaks tarbijatooteks kujuneda. Praegu on kahjuks tekkinud olukord, kus nii Eestis kui ka Euroopas laiemalt on suured transpordiettevõtted oma piletimüügisüsteemid üles ehitanud ilma liidestumisvõimalusteta või on muutnud liidestamise MDMS-teenuste pakkujatele väga keeruliseks ja kulukaks. Seetõttu on ülimalt oluline liikuda suunas, kus kehtestatakse piletitoodete standardid, mida vedajad peavad kasutama, ning suunata vedajaid rakendama liidestatavaid süsteeme, mille kaudu MDMS-teenuste osutajad saavad tooteid müüki võtta. Ilma laiema ulatuseta ei täida see määrus vähemalt Eestis olulist eesmärki.
Kui määrus tagab võrdsed tingimused piletitoodete müügiks ning suunab vedajaid oma piletisüsteeme avama ja liidestama, ei näe ma põhjust, miks turule ei võiks tekkida uusi ja innovaatilisi teenusepakkujaid. Pigem seisnevad tõrked praegu selles, et Euroopas ja maailmas laiemalt levinud suured MDMS-teenuste pakkujad on oma turujõu tõttu sõlminud vedajatega erinevaid kokkuleppeid ning väiksematel ettevõtetel ei ole võimalik turule siseneda. Selle põhjuseks on asjaolu, et vedajatel puudub motivatsioon nendega koostööd teha või on liidestumine nii keeruline, et väiksematel teenusepakkujatel puudub selleks vajalik rahaline võimekus. Soovin rõhutada, et oluline on kehtestada nõue, et turgu valitsevad ettevõtted kasutaksid avatud ja standardiseeritud piletimüügisüsteeme ning et neil oleks kohustus võimaldada piletite edasimüüki teistele osapooltele samadel tingimustel, mis on vastuvõetavad ka MDMS-teenuste osutajatele.

	Arvestatud
	


	Eesti Kaubandus-Tööstuskoda
	Oleme paketi sisuga tutvunud. Kuna me ei ole liikmetelt paketi osas tagasisidet saanud, siis meil praegu sisulisi kommentaare ega ettepanekuid ei ole. Peame siiski oluliseks rõhutada, et ettevõtjatele ei tohiks muudatustega kaasneda täiendavat halduskoormust.

	
	






Kohati on märkusi resümeeritud tuues välja põhipunktid. Originaali leiab lisatud manusest.

Registrikood 70000734 


 


  


Sander Salmu 


Kliimaministeerium 


 
 
(kuupäev digiallkirjas) nr 1.9-11/1798-1 
 
 


Regionaal- ja Põllumajandusministeeriumi ettepanekud Eesti seisukohtadeks määruse 


eelnõu kohta, mis käsitleb mitmeliigilist broneerimist ja millega tunnistatakse kehtetuks 


määrus (EÜ) nr 80/2009 


 


 


Austatud Sander Salmu 
 
 


Regionaal- ja Põllumajandusministeerium esitab määruse eelnõu kohta, mis käsitleb 


mitmeliigilist broneerimist ja millega tunnistatakse kehtetuks määrus (EÜ) nr 80/2009 (COM 


(2026)231) järgmised ettepanekud: 


 


1. Ettepanek COM(2026)231 keskendub veoteenuse pakkuja ja digiteenuse osutaja 


omavaheliste suhete reguleerimisele. Selguse mõistes oleks otstarbekas määruses 


täpsustada või viidata regulatsioonile, mis sätestab osapoolte vastutuse teenuse 


toimimise probleemide korral, mh juhtudel, kui mitmeliigilise piletiga teenusel esineb 


reisitõrkeid. 


2. Näiteks rongiliikluse puhul on veoteenuse pakkujate puhul reeglina tegemist sisuliselt 


riigi omandis olevate monopoolsete, ATL-i (avaliku teenindamise leping) alusel teenust 


pakkuvate ettevõtetega. Märkimisväärset turuosa omav digiteenuse pakkuja on sarnases 


positsioonis muude transpordiliikide korral väiksemate veoteenuse pakkujate suhtes. 


Määruse ettepanek reguleerib täna eelkõige ligipääsu tagamist ühtsele platvormile ning 


ühetaolisele infovälja kujundamisele. Rakenduslikult võib samas peamiseks takistuseks 


mitmeliigilise teenuse tegelikul tööle hakkamisel osutuda hoopis piletitulu jagunemine. 


Vajalik oleks täiendavalt analüüsida, kas valitseva turupositsiooni ära kasutamise 


vältimiseks oleks vajalik reguleerida ka tulu jagunemise põhimõtteid.  


3. Määrust oleks vaja täiendada ligipääsetavuse küsimustega, infovahetuse üheks keskseks 


teemaks lisaks süsinikuneutraalsusele peaks olema ka täielik info teenuse 


ligipääsetavuse aspektide kohta, et puuetega inimestel oleks teenuse ostmisel täielik pilt 


kogu reisi jooksul kätte saadavast toetavast taristust ning võimalikest erisustest. 


4. Vajalik oleks määrava asutuse (designated authority) mõiste sisustamine, mh kas üks 


asutus võib täita seda rolli samaaegselt täitevasutuse (national enforcement body) 


rolliga. 

Lugupidamisega 


 


 


 


(allkirjastatud digitaalselt) 


Sigrid Soomlais 


regionaalarengu asekantsler 


 


 


 


 


 


 


 


 


 


Jaak Simon  jaak.simon@agri.ee 

Palume Eesti seisukohtade koostamisse ja edasisse läbirääkimisprotsessi kaasata kindlasti asutuse andmekaitsespetsialist. Isikuandmete kaitse üldmääruse (IKÜM) kohaselt on vastav ametikoht avalikus sektoris kohustuslik [vt artikkel 37(1)(a)] ning seda isikut peab kaasama kõikidesse isikuandmete kaitsega seotud küsimustesse [vt artikkel 38(1) ja täpsemalt ka ülesandeid art 39(1), nt punktis (a) mainitud spetsiifilisemalt nõu andmine seoses nende kohustustega, mis tulenevad IKÜMist ja muudest liidu või liikmesriikide andmekaitsenormidest].

Täpsustan omalt poolt veel seda, et me oleme valmis kaasuma juhul kui tekivad konkreetsed küsimused/kaasa mõtlemise vajadused andmekaitsespetsialistiga konsulteerimise järgselt. Samas me ei saa omalt poolt üle võtta asutus(t)e andmekaitsespetsialisti rolli. Ehk siis kui konkreetse ministeeriumi valitsemisala vastutada olev eelnõu või plaanid puudutavad isikuandmete töötlemist, siis on oluline, et sellega tegeleks ka teie asutuse andmekaitsespetsialist, kes saaks teid nõustada esimeses etapis (mh teades paremini vastava valdkonna eripärasid ja vajadusi) ning kui ka temal tekivad küsimused IKÜM-i jt andmekaitsealaste õigusaktide põhimõtete tõlgendamisel, siis alles pöördutakse JDM-i poole. Eeldame, et rakendate neid põhimõtteid läbivalt eelnõu läbirääkimisprotsessi jooksul. 

Hetkel saame teha eelnõu kohta järgmised tähelepanekud. Eelnõu seletuskirjas on põhiõiguste kontekstis öeldud, et eelnõus reguleeritava ettevõtjalt tarbijale pakutavate mitmeliigilise liikuvuse digiteenuste kasutajate isikuandmete kaitse on tagatud IKÜM-iga. Samuti selgitatakse, et varasemate arvutipõhiste ettetellimissüsteemide andmekaitse-eeskirjade kehtetuks tunnistamine on seotud IKÜM-i jõustumisega ja dubleerivate eeskirjade kõrvaldamisega. Selline lähenemine teenib meie hinnangul õigusselguse eesmärki. Ehkki IKÜM lubab teatud juhtudel erisätteid kehtestada, siis need peavad olema kindlasti põhjendatud. Kui selleks ei ole põhjendatud vajadust, saab lähtuda IKÜM-iga paika pandud regulatsioonist ja see vähendab kindlasti ka regulatsiooni adressaatide koormust regulatsiooniga tutvumisel. 

Samuti teeme märkuse määruse eelnõu art 10 kohta. Nimetatud artikliga kavandatakse reisijate mahu andmete jagamist ühistranspordiametitega ning seatakse ühistranspordiametitele ulatuslikud piirangud andmete edasisele töötlemisele. Kõigepealt on vaja selgeks teha, kas sellist koormust on üldse vaja teenuseosutajate suhtes kohaldada. Juhul kui teabe jagamist ühistranspordiasutustega peetakse siiski vajalikuks, tuleb arvestada, et niipea kui teave saabub asutuse valdusesse, muutub ta avalikuks teabeks. Avaliku teabe seaduse kohaselt loetakse avalikuks teabeks mh igasugust avalikke ülesandeid täites saadud teavet. 

Avalikule teabele juurdepääsu võib piirata seaduses sätestatud korras. Eesti on ratifitseerinud Ametlikele dokumentidele juurdepääsu Euroopa Nõukogu konventsiooni (nn Tromso konventsioon). Selle konventsiooni kohaselt tohib küll juurdepääsu avalikule teabele piirata, kuid need piirangud peavad lisaks seaduse täpsele sõnastusele olema ka demokraatlikus ühiskonnas vajalikud ja proportsionaalsed piirangu eesmärgiga. Võimalikud piirangu eesmärgid on toodud konventsiooni artiklis 3 lg 1 ja neist konventsiooniosalised väljuda ei tohi. Kuigi konventsioon võimaldab ka seaduse alusel kehtestada nn absoluutseid juurdepääsupiiranguid, siis nende laiaulatuslikust kasutusest tuleks hoiduda, ehk hoida selliste piirangute arv võimalikult väiksena. Üldjuhul tuleb avalikule teabele juurdepääsu võimaldamisel kohaldada konventsiooni art 3 lg 2 toodud ülekaaluka avaliku huvi testi, mille kohaselt võib küll juurdepääsu avalikule teabele erinevate huvide kaitseks piirata, kui just avalik huvi teabele juurdepääsu saada ei kaalu kaitstavaid huve üle. St tähendab igakordset hindamist juhul kui esitatakse teabenõue juurdepääsupiiranguga teabe suhtes. Eelnõu menetlemise käigus tuleb selgeks teha, millise huvi kaitseks juurdepääsupiirang kehtestatakse ning kas nn absoluutse juurdepääsupiirangu kehtestamine on õigustatud. 

Samuti näeb eelnõu ette eesmärgid, milleks ühistranspordiasutused saadud teavet kasutada tohivad. Ka siin tuleb selgelt läbi mõelda sellise piirangu eesmärk, proportsionaalsus ja vajalikkus. Vastasel korral ei ole võimalik õigustada ei andmete ühekordse esitamise ega andmete taaskasutuse põhimõtetest kõrvalekaldumist.

Vs: Kooskõlastus: Eesti seisukohad reisijate õiguste paketi kohta

		From

		Helis Uus - KLIM

		To

		Helis Uus - KLIM

		Recipients

		helis.uus@kliimaministeerium.ee



  _____  


From: Reet Kase - JUSTDIGI <reet.kase@justdigi.ee>
Sent: Friday, 21 August 2026 17:37:53
To: Brett Bartholomew Sooniste - KLIM <brettbartholomew.sooniste@kliimaministeerium.ee>
Cc: Kristiina Krause - JUSTDIGI <kristiina.krause@justdigi.ee>
Subject: Vs: Kooskõlastus: Eesti seisukohad reisijate õiguste paketi kohta 



 



Tere, Brett 



 



Aitäh seisukohtade jagamise eest. Allpool paar tehnilist laadi märkust (kogenud juriste kipub häirima ebatäpsus, aga vormistusettepanekute puhul tuleks järgida siiski Riigikantselei soovitusi) ja üks sisuline.



 



Tehnilist laadi märkused:



 



Seisukohtade dokumendis on link KOMi paketi üldisele lehele (allmärkus 3), pakett sisaldab mitut õiguslikku algatust.



 



VV seisukohad puudutavad paketist konkreetselt ühte õiguslikku algatust. Sellele algatusele SKs linki lisatud ei ole. SK-sse tuleks lisada ka link konkreetsele ettepanekule, mille kohta on seisukohad kujundatud, seejuures algatuse eestikeelsele tõlkele: https://eur-lex.europa.eu/resource.html?uri=cellar:fab1cd4a-4ecb-11f1-b3e2-01aa75ed71a1.0008.02/DOC_1&format=PDF



 



Seisukohtade pealkiri ütleb, et seisukohad on kujundatud määruse kohta. Tegemist on siiski mais avaldatud määruse ettepanekuga, nii nähtub ka KOMi paketi lehelt; number, millele pealkirjas viidatakse on KOMi dokumendi number. St pealkiri tuleb ära parandada.



 



Mõelda, kas on vaja KOMi dokumendinumbrile VV seisukohade pealkirjas viidata. Teeme ettepaneku panna pealkirja ettepaneku eestikeelse tõlke nimetuse ja lisada teksti lingi konkreetsele ettepaneku dokumendile. Pealkiri peaks olema: Eesti seisukohad Euroopa Parlamendi ja nõukogu määruse ettepaneku kohta, mis käsitleb mitmeliigilist broneerimist ja millega tunnistatakse kehtetuks määrus (EÜ) nr 80/2009.



 



Sisuline märkus:



 



Juhul, kui algatusekohane kaebuste lahendamine peaks tähendama ka pooltevaheliste tsiviilõiguslike vaidluste lahendamist, tuleb silmas pidada, et Eesti ei saa toetada kohtuväliste organite pädevuse laiendamist selliselt, et need hakkaksid tegema mingis valdkonnas kohtu asemel siduvaid otsuseid tsiviilvaidluste lahendamise kohta (PS § 146). Põhjalik ja autoriteetne uuring https://www.justdigi.ee/sites/default/files/documents/2025-06/Tsiviilasjade%20kohtuv%C3%A4liste%20vaidluste%20lahendamise%20p%C3%B5hiseadusp%C3%A4rasuse%20anal%C3%BC%C3%BCs.pdf ütleb, et kohtuvälise komisjonide sellise pädevuse PS-pärasus on kaheldav ja kui sellise pädevusega komisjone ei ole võimalik ära kaotada, ei tohiks igatahes nende pädevusi laiendada.



 



Olge palun head ja andke märku, kas kaebuste lahendamine on ettepanekus reguleeritud (millises artiklis) ja kuidas on see ette nähtud. 



 



Tervitades 



 



Reet Kase
ELi asjade nõunik
Justiits- ja Digiministeerium
53539706 



 



  _____  


Saatja: Brett Bartholomew Sooniste - KLIM <brettbartholomew.sooniste@kliimaministeerium.ee>
Saadetud: esmaspäev, 17. august 2026 10:03
Adressaat: Mari Lahtmets - RAM <mari.lahtmets@fin.ee>; Priit Potisepp - RAM <priit.potisepp@fin.ee>; Silver Tammik - MKM <silver.tammik@mkm.ee>; Külli Kapper - MKM <kulli.kapper@mkm.ee>; Kaja Hinno <kaja.hinno@agri.ee>; Ingel Pilviste - RK <ingel.pilviste@riigikantselei.ee>; Kristiina Krause - JUSTDIGI <kristiina.krause@justdigi.ee>; Reet Kase - JUSTDIGI <reet.kase@justdigi.ee>
Koopia: Enriko Laanemäe - KLIM <enriko.laanemae@kliimaministeerium.ee>; Eva Killar - KLIM <eva.killar@kliimaministeerium.ee>; Eliise Merila - KLIM <eliise.merila@kliimaministeerium.ee>; Madis Ross - KLIM <madis.ross@kliimaministeerium.ee>; Viktoria Sitnik - KLIM <viktoria.sitnik@kliimaministeerium.ee>
Teema: Kooskõlastus: Eesti seisukohad reisijate õiguste paketi kohta 



 



Tere!




Edastan kooskõlastamiseks KLIMi poolt koostatud Eesti seisukohad reisijate õiguste paketi kohta. Palun esitada võimalikud täiendused hiljemalt 21.08 päeva jooksul.



Oleme planeerinud esitada seisukohad 02.09 KOKi istungile.




Kõike head
Brett

TTJA (Sisendipalve 31.07) Reisijate pakett � Euroopa Komisjoni m��ruse ettepanek, mis k�sitleb�mitmeliigilist�broneerimist.eml




Austatud Viktoria Sitnik






 




Edastan TTJA sisendi seoses reisijate paketi ettepanekuga. Järgnevalt annan vastused küsimustele, mille sisendipalves esitasite.




 




1) Kas teie hinnangul on sellise määruse kehtestamine ELi tasandil vajalik? Kas Eesti või Euroopa Liidu reisiteenuste digitaalsel turul esineb probleeme, mille lahendamisele käesolev

 ettepanek võiks kaasa aidata?




 




TTJA toetab üldiselt meetmeid, mille eesmärk on tugevdada reisijate õigusi, suurendada õigusselgust ning lihtsustada reisijate jaoks nende õiguste kasutamist. Positiivsena võib hinnata

 ettepanekuid, mis parandavad reisijate kaitset eelkõige mitme vedaja või multimodaalsete reiside puhul ning aitavad vähendada olukordi, kus reisija jääb erinevate ettevõtjate vastutuse piiride tõttu tõhusa õiguskaitseta.




 




Samas peab uute regulatsioonide väljatöötamisel pöörama erilist tähelepanu ettevõtjatevahelise vastutuse selgele reguleerimisele. Reisija jaoks peab olema üheselt arusaadav, millise

 ettevõtja või platvormi poole tuleb probleemi tekkimisel pöörduda, kes vastutab reisija õiguste tagamise eest ning kuidas on võimalik kiiresti ja tõhusalt saada ümbermarsruutimist, abi, hüvitist või muud määrusest tulenevat kaitset. Tuleks vältida olukordi,

 kus reisijat suunatakse erinevate ettevõtjate või platvormide vahel, mistõttu muutub määrusest tulenevate õiguste tegelik kasutamine keeruliseks või ebamõistlikult aeganõudvaks.







Mida keerukam on reisiahel (mitu vedajat, platvorm, piletimüüja), seda olulisem on, et reisija õiguste täitmise eest vastutaks reisija suhtes üks selgelt määratletud kontaktpunkt. Ettevõtjate omavaheline vastutuse jaotus või regressisuhted ei tohiks mõjutada

 reisija võimalust oma õigusi kiiresti ja tõhusalt kasutada.




 




Mitmeliigilised digitaalsed reisiplatvormid tegutsevad enamasti piiriüleselt ning erinevad liikmesriikide nõuded võivad põhjustada turu killustumist. Tarbijate seisukohast on oluline,

 et pakkumiste kuvamise põhimõtted oleksid kogu ELis ühtsed ja läbipaistvad. Tarbijakaitse vaates võib probleemiks olla see, kui platvormid järjestavad või eelistavad teatud pakkujaid äriliste kokkulepete alusel, ilma et see oleks kasutajale selgelt arusaadav.

 Ettepanek aitab suurendada võrreldavust ning toetab teadlikku tarbijaotsust, eriti juhul, kui kasutajale kuvatakse objektiivsed võrdluskriteeriumid (hind, sõiduaeg, ümberistumised, CO2-heide, ligipääsetavus). Samas ei ole TTJA-le teada olulisi Eesti-spetsiifilisi

 turuprobleeme tarbijakaitse vallas, mis vajaksid täiendavat sekkumist riigisisesel tasandil. Probleemid on pigem seotud Euroopa-ülese reisituru ja suurte digiplatvormide tegevusega.




 




2) Kas

 teie hinnangul tagavad olemasolevad turutingimused ja konkurentsiõiguslik raamistik juba praegu mittediskrimineerivad lepingusuhted MDMS-teenuse osutajate ja nende äriklientide vahel või on selle eesmärgi saavutamiseks vaja täiendavat regulatsiooni?




 




Osaliselt küll, kuid mitte täielikult. Konkurentsiõigus võimaldab sekkuda turgu kahjustavate kokkulepete, turgu valitseva seisundi kuritarvitamise või muu konkurentsi kahjustava

 käitumise korral. Samas on konkurentsiõigus oma olemuselt tagantjärele rakendatav ning menetlused võivad olla ajamahukad.




Käesolev ettepanek sisaldab ex ante reegleid, mis loovad selgemad käitumisreeglid juba enne võimalike probleemide tekkimist. Selline lähenemine võib suurendada õigusselgust nii platvormide

 kui ka ärikasutajate jaoks.




 




TTJA hinnangul võib põhjendamatu diskrimineerimise, ebaõiglaste lepingutingimuste või läbipaistmatute kuvamispraktikate osas olla sektoripõhisel regulatsioonil lisandväärtus võrreldes

 üksnes üldise konkurentsiõigusega.




 




3) Samuti

 palume hinnata ettepanekuga kaasnevaid võimalikke riske ja halduskoormust. 




 




Regulatsioon peab võimaldama pädevatel asutustel õigusi tõhusalt jõustada. Uute kohustuste loomisel tuleks hinnata, kas need on praktikas kontrollitavad ning kas vastutuse jaotus

 ettevõtjate vahel võimaldab rikkumiste korral tõhusat järelevalvet.




 




Positiivsed mõjud






			tarbijatele selgemad ja võrreldavamad reisivalikud;


			väiksem risk, et pakkumiste järjestus põhineb varjatud ärilistel kokkulepetel;


			suurem läbipaistvus digitaalsetel platvormidel.







Riskid






			keerukus neutraalse kuvamise nõuete tõlgendamisel ja järelevalves;


			võimalik regulatiivne kattuvus konkurentsiõiguse, digiteenuste regulatsiooni või platvormimajanduse reeglitega;


			oht, et kohustused täidavad eelkõige suuremad turuosalised, kuid tegelik konkurentsiolukord ei parane.







 




Kuna Eestis puuduvad teadaolevalt ettepaneku künniseid ületavad MDMS-id, võib otsene mõju Eesti ettevõtjatele olla piiratud. Samuti näib järelevalvevajadus Eestis esialgsel hinnangul

 olevat pigem väike.




 




TTJA peab oluliseks ka rakendusasutuste pädevust käsitlevate ettepanekute mõju põhjalikku analüüsimist. Kuigi siduvate otsuste tegemise pädevus võib aidata suurendada õiguste

 tõhusat jõustamist, eeldaks sellise mudeli rakendamine Eestis tõenäoliselt olulisi seadusandlikke muudatusi ning täiendavaid ressursse. Seetõttu tuleks hinnata nii rakendusasutuste ülesannete mahtu kui ka nende rahastamise ja ressursside vajadust.




 




Täiendavalt, kui leiate, et teil on algatusega suurem puutumus, siis palume hinnata ka: 




4) Kas teie hinnangul on ettepaneku praegune fookus asjakohane? Kas teil on ettepanekule muudatus- või täiendusettepanekuid?




 




Üldiselt jah.




Tarbijakaitse vaates on põhjendatud keskenduda:






			pakkumiste neutraalsele kuvamisele;


			algoritmilise järjestamise läbipaistvusele;


			mittediskrimineerivatele tingimustele;


			tarbijale oluliste võrdlusnäitajate esitamisele.







 




Ettepanekuna toome välja, et regulatsioonis tuleks täpsemalt määratleda, mida praktikas tähendab "neutraalne" ja "mittediskrimineeriv" kuvamine, et vältida erinevaid tõlgendusi ning

 vähendada järelevalve keerukust.




 




5) Kas teie hinnangul on ettepaneku ulatus piisav, kui see keskendub MDMSides juba olemasolevate piletitoodete neutraalse kuvamise ning õiglaste lepingutingimuste tagamisele.

 Või peaks määrus olema ambitsioonikam ja looma täiendavad eeldused piletitoodete tegelikuks avamiseks ning uute teenuste arenguks, näiteks kehtestades kohustuse teha piletitooted kättesaadavaks standardiseeritud tehniliste liideste kaudu?




 




TTJA vaates võib küsida, kas ettepanek lahendab turu peamise kitsaskoha. Kui vedajad ei ole kohustatud oma pileteid mõistlikel tingimustel kättesaadavaks tegema, võib neutraalse

 kuvamise kohustus jääda piiratud mõjuga. Platvorm saab neutraalselt kuvada üksnes seda, millele tal on juurdepääs. Seetõttu võib kaaluda ambitsioonikamat lähenemist, mis looks vähemalt suurtele vedajatele või turgu mõjutavatele ettevõtjatele kohustuse võimaldada

 piletitoodete kättesaadavus standardiseeritud ja mittediskrimineerivatel tingimustel. See võiks paremini toetada innovatsiooni, konkurentsi ja uute teenuste arengut.




Samas tuleks sellise kohustuse kehtestamisel hoolikalt hinnata proportsionaalsust ning ettevõtjatele tekkivaid kulusid.




 




6) Kas teie hinnangul tagaks ettepanek veoettevõtjatele ja vahendajatele võrdsed konkurentsitingimused või säiliksid turueelised eelkõige suurematel platvormidel, kelle käsutuses

 on juba olemasolevad lepingulised suhted, tehnilised liidestused ja tugev läbirääkimispositsioon? Milliseid täiendavaid meetmeid peaks määrus sisaldama, et toetada väiksemate ja innovaatiliste teenusepakkujate turuletulekut ning vähendada turule sisenemise

 tõkkeid?




 




Praegusel kujul mitte täielikult. Kuigi ettepanek vähendab võimalusi diskrimineerivaks kuvamiseks ja ebaõiglasteks lepingutingimusteks, võivad suuremate platvormide eelised jätkuvalt

 püsida:






			olemasolevad ärisuhted vedajatega;


			väljakujunenud tehnilised integratsioonid;


			suuremad andmemahud;


			tugevam läbirääkimispositsioon;


			tuntud kaubamärgid ja suurem kasutajaskond.







Seetõttu võib tekkida olukord, kus formaalselt on tingimused võrdsed, kuid tegelikud turule sisenemise tõkked jäävad alles.




 




Võimalikud täiendavad meetmed:






			FRAND-põhimõttel (fair, reasonable and non-discriminatory) juurdepääs olulistele piletitoodetele;


			standardiseeritud tehniliste liideste kasutamise edendamine;


			suuremate vedajate läbipaistvuskohustused seoses piletitoodete kättesaadavuse tingimustega;


			tõhusad vaidluste lahendamise mehhanismid MDMS-ide ja vedajate vahel;


			regulaarne järelevalve, mida viiakse läbi EL-i üleselt, et tagada kogu EL-is nõuetele vastavus.







 




Kokkuvõttes TTJA teenuste järelevalve vaatest on ettepaneku eesmärgid toetatavad, kuna need suurendavad tarbijate jaoks läbipaistvust ja aitavad vähendada diskrimineerivaid kuvamispraktikaid

 digitaalsetel reisiplatvormidel. Samas võib ettepaneku mõju konkurentsile jääda piiratuks, kuna see ei lahenda täielikult piletite kättesaadavuse küsimust. Seetõttu võiks kaaluda täiendavaid meetmeid, mis soodustaksid uute turuosaliste ligipääsu piletitoodetele

 ning vähendaksid turule sisenemise tõkkeid




 




 




Lugupidamisega

From: Viktoria Sitnik - KLIM <viktoria.sitnik@kliimaministeerium.ee>




Sent: Tuesday, July 14, 2026 2:46 PM


Cc: Eva Killar - KLIM <eva.killar@kliimaministeerium.ee>; Enriko Laanemäe - KLIM <enriko.laanemae@kliimaministeerium.ee>


Subject: (Sisendipalve 31.07) Reisijate pakett – Euroopa Komisjoni määruse ettepanek, mis käsitleb mitmeliigilist broneerimist












 






Hea Koostööpartner,  









 









Kirjutan seoses 

Reisijate paketiga (passenger package), mille Euroopa Komisjon avalikustas käesoleva aasta mais. 









Kuna paketi üksikud algatused kuuluvad erinevate ministeeriumide vastutusalasse, võib tekkida segadust nende menetlemise ja koordineerimise osas. Seetõttu täpsustan, et pakett koosneb kolmest algatusest ja

 nende peavastutus on jaotatud järgmiselt:  









1. Ettepanek COM(2026)231: Euroopa Parlamendi ja Nõukogu määrus, mis käsitleb mitmeliigilist broneerimist ja millega tunnistatakse kehtetuks määrus (EÜ) nr 80/2009:



eur-lex.europa.eu/legal-content/ET/TXT/HTML/?uri=CELEX:52026PC0231 









Peavastutaja: Kliimaministeerium  









2. Ettepanek COM(2026)232: Euroopa Parlamendi ja Nõukogu määrus,

 mis käsitleb rongipiletite müüki: COM(2026)232-Register of Commission Documents 









Peavastutaja: Regionaal- ja Põllumajandusministeerium 









3. Ettepanek COM(2026)233: Euroopa Parlamendi ja Nõukogu määrus,

 millega muudetakse määrust (EL) 2021/782 seoses ühtse piletiga reisijate kaitsega: EUR-Lex

 - 52026PC0233 - EN -EUR-Lex 









Peavastutaja: Regionaal- ja Põllumajandusministeerium 









 









Oleme Kliimaministeeriumi poolt koostamas seisukohti



määruse ettepanekule COM(2026)231, mis käsitleb mitmeliigilist broneerimist.   









Ettepaneku eesmärk on edendada avatud, läbipaistvat ja konkurentsipõhist reisiteenuste digitaalset turgu Euroopas ning muuta eri transpordiliike

 ühendavate reiside planeerimine ja ostmine reisijate jaoks lihtsamaks. 









Selleks seatakse ettepanekuga mitmeliigilise liikuvuse digiteenuse (MDMS) osutajatele kohustus kuvada ja järjestada erinevate veoettevõtjate pakkumisi neutraalselt ja mittediskrimineerivalt.

Näiteks peab MDMSi kasutajal olema võimalik järjestada pakkumisi hinna, sõiduaja, kasvuhoonegaaside heite (sh CO2-heite), väljumisaja, ümberistumiste ja ligipääsetavuse alusel. 









Samuti kohaldub ettepanek ettevõtjalt ettevõtjale (B2B) pakutavate mitmeliigilise liikuvuse digiteenuste osutajatele,

 kes pakuvad veotooteid äriklientidele Euroopa Liidus või kelle pakutavad veoteenused toimuvad täielikult või osaliselt ELi territooriumil.  









Ettepanekuga soovitakse tagada, et teenuseosutajate ja ärikasutajate vahelised lepingulised suhted oleksid samuti õiglased ja mittediskrimineerivad. Selleks soovitakse näiteks piirata võimalust

 kehtestada põhjendamatuid lepingutingimusi või takistada konkurentide teenuste kasutamist.  









Ettepaneku regulatiivne rõhuasetus on eelkõige MDMSides juba kuvatavate või levitatavate piletitoodete neutraalsel ja mittediskrimineerival esitamisel ning lepingulise võrdsuse tagamisel.

Ettepanek ei loo üldist kohustust, mille kohaselt peaksid kõik veoettevõtjad tegema oma piletitooted kõigile MDMSidele standardiseeritud tehniliste liideste kaudu kättesaadavaks. Seetõttu

 ei pruugi ettepanek iseenesest tagada piletitoodete laiemat avamist uutele või väiksematele MaaS- ja MDMS-teenusepakkujatele. 









Kohaldamisala: 









Ettepaneku I lisa sätestab künnised, mille alusel määratakse kindlaks, kas mitmeliigilise liikuvuse digiteenuse (MDMS) osutajal on märkimisväärne turuosa ELi tasandil (punkt 1) või liikmesriigi

 tasandil (punkt 2). Meile teadaolevalt ei tegutse Eestis praegu ühtegi ettevõtet, mis ulatuks ettepanekus seatud künnisteni. 









 









Sisendipalve









Seisukohtade koostamiseks palume teie hinnangut: 









1) Kas teie hinnangul on sellise määruse kehtestamine ELi tasandil vajalik? Kas Eesti või Euroopa Liidu reisiteenuste digitaalsel turul esineb probleeme, mille lahendamisele käesolev ettepanek

 võiks kaasa aidata?









2) Kas teie hinnangul tagavad olemasolevad turutingimused ja konkurentsiõiguslik

 raamistik juba praegu mittediskrimineerivad lepingusuhted MDMS-teenuse osutajate ja nende äriklientide vahel või on selle eesmärgi saavutamiseks vaja täiendavat regulatsiooni?









3) Samuti palume hinnata ettepanekuga kaasnevaid võimalikke riske

 ja halduskoormust. 









Täiendavalt, kui leiate, et teil on algatusega suurem puutumus, siis palume hinnata ka: 









4) Kas teie hinnangul on ettepaneku praegune fookus asjakohane? Kas teil on ettepanekule muudatus- või täiendusettepanekuid?









5) Kas teie hinnangul on ettepaneku ulatus piisav, kui see keskendub MDMSides juba olemasolevate piletitoodete neutraalse kuvamise ning õiglaste lepingutingimuste tagamisele. Või peaks määrus olema

 ambitsioonikam ja looma täiendavad eeldused piletitoodete tegelikuks avamiseks ning uute teenuste arenguks, näiteks kehtestades kohustuse teha piletitooted kättesaadavaks standardiseeritud tehniliste liideste kaudu?









6) Kas teie hinnangul tagaks ettepanek veoettevõtjatele ja vahendajatele võrdsed konkurentsitingimused või säiliksid turueelised eelkõige suurematel platvormidel, kelle käsutuses on juba olemasolevad

 lepingulised suhted, tehnilised liidestused ja tugev läbirääkimispositsioon? Milliseid täiendavaid meetmeid peaks määrus sisaldama, et toetada väiksemate ja innovaatiliste teenusepakkujate turuletulekut ning vähendada turule sisenemise tõkkeid?









Palume teil edastada oma hinnangud ja kommentaarid

esitada hiljemalt 31.07 – mulle (viktoria.sitnik@kliimaministeerium.ee) ning

 Enriko Laanemäele

(enriko.laanemae@kliimaministeerium.ee). 









Täname ette! 









Täiendavate küsimuste korral pöörduge julgelt. 









 









Lugupidamisega,  

Konkurentsiamet  (Sisendipalve 31.07) Reisijate pakett – Euroopa Komisjoni määruse ettepanek, mis käsitleb mitmeliigilist broneerimist.eml


Konkurentsiamet (Sisendipalve 31.07) Reisijate pakett � Euroopa Komisjoni m��ruse ettepanek, mis k�sitleb�mitmeliigilist�broneerimist.eml




Tere!




 




Konkurentsiamet edastab käesoleva kirjaga oma seisukohad ja põhjendused.




 




Konkurentsiamet märgib esmalt, et ameti puutumus ettepanekuga on eeskätt seotud nende ülesannetega, mis tulenevad raudteeseadusest, lennundusseadusest ja sadamaseadusest. Nimetatud valdkondades on Konkurentsiameti

 pädevus valdavalt suunatud turuosaliste mittediskrimineeriva kohtlemise, õiglaste juurdepääsu- või kasutustingimuste ning asjakohaste kaebuste lahendamise tagamisele. Raudteevaldkonnas hõlmab see muu hulgas raudteeveoettevõtjate kaebuste lahendamist seoses

 nt läbilaskevõime jaotamise, juurdepääsu raudteeinfrastruktuurile ja teenindusrajatistele, liiklusjuhtimise ja kasutustasudega. Lennunduses on ameti ülesanne seotud lennujaamatasude vaidluste ning lennujaama kasutajate kaebuste menetlemisega. Sadamavaldkonnas

 lahendab amet Euroopa Parlamendi ja nõukogu määruse (EL) 2017/352 kohaldamisest tulenevaid kaebusi.




 




Sellest tulenevalt on Konkurentsiameti hinnang ettepanekule pigem põhimõtteline ja konkurentsikeskkonna vaatepunktist antav. Ametil ei ole praegu teada Eestis tegutsevaid mitmeliigilise liikuvuse digiteenuse

 osutajaid, kes ulatuksid ettepanekus sätestatud künnisteni, samuti ei ole ameti menetluspraktikas esile kerkinud ulatuslikke vaidlusi, mis puudutaksid MDMS-teenuse osutajate ja veoettevõtjate vahelisi lepingutingimusi või piletitoodete digitaalset kuvamist.




 




1) Kas teie hinnangul on sellise määruse kehtestamine ELi tasandil vajalik? Kas Eesti või Euroopa Liidu reisiteenuste digitaalsel turul esineb probleeme, mille lahendamisele käesolev ettepanek

 võiks kaasa aidata?




Konkurentsiameti hinnangul võib määruse kehtestamine EL-i tasandil olla põhjendatud, kuivõrd mitmeliigilise reisi planeerimise ja broneerimise teenused on olemuslikult piiriülesed ning nende toimimine sõltub

 eri liikmesriikides tegutsevate veoettevõtjate, vahendajate ja platvormide koostalitlusest. Ühtne EL-i raamistik aitab vältida killustunud riigisiseseid lahendusi ning võib parandada reisijate võimalust võrrelda eri transpordiliike ja teenusepakkujaid läbipaistvalt.




 




Eesti turu kohta ei ole Konkurentsiametil praeguse pädevuse ja menetluspraktika põhjal võimalik välja tuua süsteemseid probleeme, mille lahendamine eeldaks tingimata uut eriregulatsiooni. Samas võib EL-i siseturul

 esineda probleeme, mis on seotud platvormide läbipaistmatute järjestamispõhimõtete, ebaselgete lepingutingimuste või suuremate turuosaliste tugevama läbirääkimispositsiooniga. Selliste riskide ennetamiseks võib EL-i tasandi raamistik olla asjakohane, eriti

 juhul, kui see on proportsionaalne ja keskendub tegelikult turujõudu omavatele teenuseosutajatele.




 




2) Kas teie hinnangul tagavad olemasolevad turutingimused

 ja konkurentsiõiguslik raamistik juba praegu mittediskrimineerivad lepingusuhted MDMS-teenuse osutajate ja nende äriklientide vahel või on selle eesmärgi saavutamiseks vaja täiendavat regulatsiooni?




Konkurentsiõiguslik raamistik võimaldab sekkuda eeskätt olukorras, kus esineb turgu valitseva seisundi kuritarvitamine, konkurentsi kahjustav kokkulepe või muu konkurentsi kahjustav käitumine. Samas ei pruugi

 üldine konkurentsiõigus alati olla piisav, et ennetavalt tagada läbipaistvad ja mittediskrimineerivad tingimused olukorras, kus konkreetse ettevõtja turujõud ei ületa sekkumiseks vajalikku lävendit või kus probleem avaldub pigem platvormi toimimisloogikas

 ja lepingutingimuste standardiseeritud kujundamises.




 




Seetõttu võib täiendav sektoripõhine regulatsioon olla põhjendatud juhul, kui see täpsustab platvormide neutraalse kuvamise, järjestamiskriteeriumide läbipaistvuse ja ärikasutajate mittediskrimineeriva kohtlemise

 nõudeid. Oluline on siiski vältida paralleelsete või kattuvate järelevalveülesannete tekkimist ning tagada, et uued kohustused sobituksid olemasoleva konkurentsiõigusliku ja valdkondliku järelevalveraamistikuga.




 




3) Samuti palume hinnata ettepanekuga kaasnevaid

 võimalikke riske ja halduskoormust. 




Peamised riskid on seotud õigusliku ebaselguse ja halduskoormusega. Kui määruse rakendamine eeldab liikmesriigi tasandil uue pädeva asutuse määramist või olemasolevate asutuste ülesannete laiendamist, tuleb

 selgelt määratleda järelevalve ulatus, menetlusnormid, teabe nõudmise alused ja koostöö teiste asutustega. Konkurentsiameti praegune pädevus raudtee-, lennundus- ja sadamavaldkonnas ei hõlma üldist järelevalvet reisijatele või ärikasutajatele suunatud digitaalsete

 broneerimisplatvormide kuvamis- ja järjestamispõhimõtete üle. Kui pädevaks asutuseks määrataks Konkurentsiamet, tähendaks see täiendavat halduskoormust ning vajadust tagada ametile vajalikud õiguslikud volitused, tehniline pädevus ja ressursid.




 




Täiendav risk seisneb selles, et väikese turuga liikmesriikides võib järelevalveülesannete loomine olla ebaproportsionaalne, kui reguleeritavaid ettevõtjaid on vähe või neid ei ole üldse. Seetõttu tuleks määruses

 ette näha proportsionaalne rakendamine, riskipõhine järelevalve ning võimalikult selge pädevuste jaotus, et vältida põhjendamatut halduskoormust nii ettevõtjatele kui ka riigiasutustele.




 




4) Kas teie hinnangul on ettepaneku praegune fookus asjakohane? Kas teil on ettepanekule muudatus- või täiendusettepanekuid?




Ettepaneku fookus neutraalsele ja mittediskrimineerivale kuvamisele ning õiglastele B2B lepingutingimustele on konkurentsikeskkonna seisukohast üldjoontes asjakohane. See haakub ka Konkurentsiameti valdkondliku

 rolliga raudtee-, lennundus- ja sadamasektoris, kus ameti ülesanded on samuti suunatud ebaõiglase või diskrimineeriva kohtlemise vältimisele ning vaidluste lahendamisele.




 




Täiendusettepanekuna võiks kaaluda määruse sõnastuse täpsustamist selles osas, millistel juhtudel loetakse järjestamis- või kuvamiskriteeriumid piisavalt läbipaistvaks, kuidas hinnatakse diskrimineerimist

 eri transpordiliikide ja veoettevõtjate vahel ning millised on liikmesriigi pädeva asutuse menetluslikud volitused. Samuti tuleks vältida olukorda, kus samale tegevusele kohalduvad samaaegselt mitme erineva asutuse kattuvad järelevalvevolitused.




 




5) Kas teie hinnangul on ettepaneku ulatus piisav, kui see keskendub MDMSides juba olemasolevate piletitoodete neutraalse kuvamise ning õiglaste lepingutingimuste tagamisele. Või peaks määrus olema ambitsioonikam

 ja looma täiendavad eeldused piletitoodete tegelikuks avamiseks ning uute teenuste arenguks, näiteks kehtestades kohustuse teha piletitooted kättesaadavaks standardiseeritud tehniliste liideste kaudu?




Konkurentsiameti hinnangul parandab ettepanek eelkõige nende piletitoodete kuvamise ja vahendamise tingimusi, mis on MDMS-ides juba olemas. Kui eesmärk on soodustada uute teenusepakkujate turuletulekut ning

 mitmeliigiliste reisiteenuste tegelikku arengut, võib üksnes kuvamise neutraalsuse nõuetest jääda väheseks. Piletitoodete tegelik kättesaadavus, tehniliste liideste olemasolu ja andmevahetuse tingimused võivad olla turule sisenemisel vähemalt sama olulised

 kui kuvamise järjekord platvormil.




 




Samas tuleb piletitoodete standardiseeritud tehniliste liideste kaudu kättesaadavaks tegemise kohustuse kehtestamisel hinnata proportsionaalsust, kulusid ja mõju väiksematele veoettevõtjatele. Kui sellist

 kohustust kaaluda, võiks see olla diferentseeritud ning sõltuda ettevõtja suurusest, turupositsioonist, teenuse laadist ja tehnilisest valmisolekust. Eelistada tuleks lahendust, mis soodustab andmete ja piletitoodete kättesaadavust, kuid ei tekita väiksematele

 ettevõtjatele ebamõistlikku investeerimis- ega halduskoormust.




 




6) Kas teie hinnangul tagaks ettepanek veoettevõtjatele ja vahendajatele võrdsed konkurentsitingimused või säiliksid turueelised eelkõige suurematel platvormidel, kelle käsutuses on juba olemasolevad

 lepingulised suhted, tehnilised liidestused ja tugev läbirääkimispositsioon? Milliseid täiendavaid meetmeid peaks määrus sisaldama, et toetada väiksemate ja innovaatiliste teenusepakkujate turuletulekut ning vähendada turule sisenemise tõkkeid?




Ettepanek võib aidata parandada konkurentsitingimusi, kui see vähendab läbipaistmatut järjestamist, ebaselgeid lepingutingimusi ja põhjendamatut erinevat kohtlemist. Samas ei pruugi see iseenesest kõrvaldada

 suuremate platvormide olemasolevaid eeliseid, mis tulenevad väljakujunenud lepingulistest suhetest, tehnilistest liidestustest, tuntusest, andmemahust ja läbirääkimispositsioonist.




 




Väiksemate ja innovaatiliste teenusepakkujate toetamiseks võiks määrus sisaldada selgemaid nõudeid standardsete, objektiivsete ja mittediskrimineerivate juurdepääsutingimuste kohta, samuti põhimõtteid, mille

 alusel hinnatakse tehniliste ja lepinguliste tingimuste põhjendatust. Lisaks võiks kaaluda ühtsete andme- ja liidesestandardite kasutamise soodustamist ning läbipaistvuskohustusi tasude, järjestamiskriteeriumide ja juurdepääsutingimuste osas.




 




Kokkuvõttes toetab Konkurentsiamet põhimõtteliselt eesmärki parandada mitmeliigiliste reisiteenuste digitaalse turu läbipaistvust, võrreldavust ja mittediskrimineerivat toimimist. Määruse edasisel menetlemisel

 tuleks siiski pöörata erilist tähelepanu selle proportsionaalsusele, järelevalvepädevuste selgele jaotusele ning sellele, et uued kohustused ei looks väikese turuga liikmesriikides põhjendamatut halduskoormust.

From: Viktoria Sitnik - KLIM <viktoria.sitnik@kliimaministeerium.ee>




Sent: Tuesday, July 14, 2026 2:46 PM


Cc: Eva Killar - KLIM <eva.killar@kliimaministeerium.ee>; Enriko Laanemäe - KLIM <enriko.laanemae@kliimaministeerium.ee>


Subject: (Sisendipalve 31.07) Reisijate pakett – Euroopa Komisjoni määruse ettepanek, mis käsitleb mitmeliigilist broneerimist












 






Hea Koostööpartner,  









 









Kirjutan seoses 

Reisijate paketiga (passenger package), mille Euroopa Komisjon avalikustas käesoleva aasta mais. 









Kuna paketi üksikud algatused kuuluvad erinevate ministeeriumide vastutusalasse, võib tekkida segadust nende menetlemise ja koordineerimise osas. Seetõttu täpsustan, et pakett koosneb kolmest algatusest ja

 nende peavastutus on jaotatud järgmiselt:  









1. Ettepanek COM(2026)231: Euroopa Parlamendi ja Nõukogu määrus, mis käsitleb mitmeliigilist broneerimist ja millega tunnistatakse kehtetuks määrus (EÜ) nr 80/2009:



eur-lex.europa.eu/legal-content/ET/TXT/HTML/?uri=CELEX:52026PC0231 









Peavastutaja: Kliimaministeerium  









2. Ettepanek COM(2026)232: Euroopa Parlamendi ja Nõukogu määrus,

 mis käsitleb rongipiletite müüki: COM(2026)232-Register of Commission Documents 









Peavastutaja: Regionaal- ja Põllumajandusministeerium 









3. Ettepanek COM(2026)233: Euroopa Parlamendi ja Nõukogu määrus,

 millega muudetakse määrust (EL) 2021/782 seoses ühtse piletiga reisijate kaitsega: EUR-Lex

 - 52026PC0233 - EN -EUR-Lex 









Peavastutaja: Regionaal- ja Põllumajandusministeerium 









 









Oleme Kliimaministeeriumi poolt koostamas seisukohti



määruse ettepanekule COM(2026)231, mis käsitleb mitmeliigilist broneerimist.   









Ettepaneku eesmärk on edendada avatud, läbipaistvat ja konkurentsipõhist reisiteenuste digitaalset turgu Euroopas ning muuta eri transpordiliike

 ühendavate reiside planeerimine ja ostmine reisijate jaoks lihtsamaks. 









Selleks seatakse ettepanekuga mitmeliigilise liikuvuse digiteenuse (MDMS) osutajatele kohustus kuvada ja järjestada erinevate veoettevõtjate pakkumisi neutraalselt ja mittediskrimineerivalt.

Näiteks peab MDMSi kasutajal olema võimalik järjestada pakkumisi hinna, sõiduaja, kasvuhoonegaaside heite (sh CO2-heite), väljumisaja, ümberistumiste ja ligipääsetavuse alusel. 









Samuti kohaldub ettepanek ettevõtjalt ettevõtjale (B2B) pakutavate mitmeliigilise liikuvuse digiteenuste osutajatele,

 kes pakuvad veotooteid äriklientidele Euroopa Liidus või kelle pakutavad veoteenused toimuvad täielikult või osaliselt ELi territooriumil.  









Ettepanekuga soovitakse tagada, et teenuseosutajate ja ärikasutajate vahelised lepingulised suhted oleksid samuti õiglased ja mittediskrimineerivad. Selleks soovitakse näiteks piirata võimalust

 kehtestada põhjendamatuid lepingutingimusi või takistada konkurentide teenuste kasutamist.  









Ettepaneku regulatiivne rõhuasetus on eelkõige MDMSides juba kuvatavate või levitatavate piletitoodete neutraalsel ja mittediskrimineerival esitamisel ning lepingulise võrdsuse tagamisel.

Ettepanek ei loo üldist kohustust, mille kohaselt peaksid kõik veoettevõtjad tegema oma piletitooted kõigile MDMSidele standardiseeritud tehniliste liideste kaudu kättesaadavaks. Seetõttu

 ei pruugi ettepanek iseenesest tagada piletitoodete laiemat avamist uutele või väiksematele MaaS- ja MDMS-teenusepakkujatele. 









Kohaldamisala: 









Ettepaneku I lisa sätestab künnised, mille alusel määratakse kindlaks, kas mitmeliigilise liikuvuse digiteenuse (MDMS) osutajal on märkimisväärne turuosa ELi tasandil (punkt 1) või liikmesriigi

 tasandil (punkt 2). Meile teadaolevalt ei tegutse Eestis praegu ühtegi ettevõtet, mis ulatuks ettepanekus seatud künnisteni. 









 









Sisendipalve









Seisukohtade koostamiseks palume teie hinnangut: 









1) Kas teie hinnangul on sellise määruse kehtestamine ELi tasandil vajalik? Kas Eesti või Euroopa Liidu reisiteenuste digitaalsel turul esineb probleeme, mille lahendamisele käesolev ettepanek

 võiks kaasa aidata?









2) Kas teie hinnangul tagavad olemasolevad turutingimused ja konkurentsiõiguslik

 raamistik juba praegu mittediskrimineerivad lepingusuhted MDMS-teenuse osutajate ja nende äriklientide vahel või on selle eesmärgi saavutamiseks vaja täiendavat regulatsiooni?









3) Samuti palume hinnata ettepanekuga kaasnevaid võimalikke riske

 ja halduskoormust. 









Täiendavalt, kui leiate, et teil on algatusega suurem puutumus, siis palume hinnata ka: 









4) Kas teie hinnangul on ettepaneku praegune fookus asjakohane? Kas teil on ettepanekule muudatus- või täiendusettepanekuid?









5) Kas teie hinnangul on ettepaneku ulatus piisav, kui see keskendub MDMSides juba olemasolevate piletitoodete neutraalse kuvamise ning õiglaste lepingutingimuste tagamisele. Või peaks määrus olema

 ambitsioonikam ja looma täiendavad eeldused piletitoodete tegelikuks avamiseks ning uute teenuste arenguks, näiteks kehtestades kohustuse teha piletitooted kättesaadavaks standardiseeritud tehniliste liideste kaudu?









6) Kas teie hinnangul tagaks ettepanek veoettevõtjatele ja vahendajatele võrdsed konkurentsitingimused või säiliksid turueelised eelkõige suurematel platvormidel, kelle käsutuses on juba olemasolevad

 lepingulised suhted, tehnilised liidestused ja tugev läbirääkimispositsioon? Milliseid täiendavaid meetmeid peaks määrus sisaldama, et toetada väiksemate ja innovaatiliste teenusepakkujate turuletulekut ning vähendada turule sisenemise tõkkeid?









Palume teil edastada oma hinnangud ja kommentaarid

esitada hiljemalt 31.07 – mulle (viktoria.sitnik@kliimaministeerium.ee) ning

 Enriko Laanemäele

(enriko.laanemae@kliimaministeerium.ee). 









Täname ette! 









Täiendavate küsimuste korral pöörduge julgelt. 









 









Lugupidamisega,  

Vastus sisendipalvele Reisijate pakett – 



Euroopa Komisjoni määruse ettepanek, mis 



käsitleb mitmeliigilist broneerimist 



 



Kliimaministeerium on koostamas seisukohta dokumendile reisijate pakett – Euroopa Komisjoni 



määruse ettepanek, mis käsitleb mitmeliigilist broneerimist ning palus esitada Transpordiametil 



hinnanguid ja kommentaare.  



 



Transpordiameti strateegilise planeerimise teenistuse veonduse järelevalve osakonna hinnangud ja 



kommentaarid: 



1. Ettepanek COM(2026)232: Euroopa Parlamendi ja Nõukogu määrus, mis käsitleb rongipiletite 



müüki 



Ettepanekus on kirjas, et kui uus raudtee-ettevõte hakkab turul tegutsema, siis ei pruugi tema 



pileteid müüa suurte ja juba tuntud raudtee-ettevõtete veebilehed või piletimüügikanalid. Selle 



tõttu ei näe reisijad ühest kohast kõiki olemasolevaid rongiühendusi ja pileteid. Sobiva reisi 



leidmine muutub keerulisemaks. Lühidalt öeldes on probleemi sisu see, et rongipiletite müük ei 



ole koondatud ühte müügisüsteemi, mistõttu ei ole kõigi rongiettevõtjate piletid reisijatele ühest 



kohast kätte saadavad. See raskendab reisijatel erinevate rongiühenduste võrdlemist ja kogu reisi 



planeerimist. 



Eestis sellist probleemi ei ole, kuna meil on üks raudtee-ettevõtja. Seetõttu ei ole siin olukorda, 



kus mitu raudtee-ettevõtet konkureeriksid samadel liinidel ja nende pileteid oleks vaja ühes 



müügikeskkonnas kokku koondada. Reisijad saavad osta Eesti rongipileteid otse ELRONi 



kanalitest (veebileht, jaama kassa, rongi sees) ning puudub suur vajadus võrrelda erinevate 



rongiettevõtete pakkumisi. Kui Eesti turule tuleks tulevikus rohkem rongioperaatoreid, muutuks 



küsimus aga oluliseks. Samuti on oluline, et Eesti piletimüügisüsteemid oleksid ühendatavad teiste 



Euroopa süsteemidega, et piiriüleseid reise oleks lihtsam planeerida. 



Seega, arvan, et määrus muutub oluliseks rahvusvaheliste rongiühenduste ja Rail Baltica 



valmimise järel, kui turule võib lisanduda rohkem vedajaid ning reisijad soovivad osta kogu reisi 



pileti ühest kohast. 



2. Ettepanek COM 233, millega muudetakse määrust (EL) 2021/782 seoses ühtse rongipiletiga 



reisijate kaitsega 



Tehakse ettepanek täiendada määrus 2021/782 art l, ehk võetakse kasutusele mõiste „ühtne pilet“, 



sätestatakse sellise piletiga reisijate kaitse kord, sealhulgas õigus hüvitisele üle 12 tunni kestvate 



rongireiside puhul, ning lisatakse nõue, et selliste piletite müüjad peavad arvesse võtma 



minimaalseid ümberistumisaegu 





mailto:info@transpordiamet.ee


http://www.transpordiamet.ee/








2 (2) 



Peamised muudatused on järgmised: 



 Võetakse kasutusele ühtse pileti mõiste – ühe ostuga ostetud reis mitme rongifirma 



teenustega loetakse üheks tervikuks.  



 Kui reisija jääb ühe rongi hilinemise või tühistamise tõttu järgmisest rongist maha, vastutab 



selle eest hilinemise põhjustanud rongifirma. Reisijal on õigus jätkata reisi järgmise 



võimaliku rongiga.  



 Rongifirmad, piletimüüjad ja reisikorraldajad ei tohi kunstlikult jagada ühte reisi mitmeks 



eraldi piletiks, kui seda saaks müüa ühtse piletina.  



 Ühtse pileti müümisel tuleb arvestada minimaalsete ümberistumisaegadega. Kui seda ei 



tehta, vastutab piletimüüja või reisikorraldaja ning peab maksma hüvitist või tagastama 



raha.  



 Raudtee-ettevõtja võib anda hüvitiste ja nõuete menetlemise üle teisele ettevõttele, kuid 



lõplik vastutus jääb siiski raudtee-ettevõttele.  



 Hilinemise korral jäävad hüvitised üldiselt samaks (25% või 50% piletihinnast), kuid üle 



12 tunni kestvate reiside puhul makstakse hüvitist tavaliselt ainult selle reisiosa eest, kus 



hilinemine toimus. See piirang ei kehti öö rongide ega ühe otsepiletiga reiside puhul. 



See ettepanek ei mõjuta Eesti siseseid rongireise, aga parandab märgatavalt rahvusvaheliste 



rongireisijate kaitset. 



Ettepanek COM(2026)231: Euroopa Parlamendi ja Nõukogu määrus, mis 



käsitleb mitmeliigilist broneerimist ja millega tunnistatakse kehtetuks määrus (EÜ) nr 80/2009: 



eur-lex.europa.eu/legal-content/ET/TXT/HTML/?uri=CELEX:52026PC0231 



Peamine eesmärk on muuta turg läbipaistvamaks ja tagada transpordiettevõtjatele võrdsed 



võimalused. Selleks laiendatakse olemasolevaid broneerimissüsteemide reegleid kõigile mitme 



liigiliste liikuvusteenuste pakkujatele. 



Ausa konkurentsi ja innovatsiooni toetamiseks tuleks kehtestada ühised eeskirjad, et tagada 



piletimüügiturul võrdsed tingimused, eelkõige seoses liidus pakutavate pikamaa- ja piirkondliku 



transpordi teenuste nähtavuse, juurdepääsetavuse ja levitamisega. Need normid peaksid tagama, 



et lõpp- ja ärikasutajad saavad osta kõige sobivama reisivõimaluse, sealhulgas reise, mille puhul 



on ühendatud ühe või mitme transpordiliigi teenused või mida osutavad mitu veoettevõtjat. Ehk 



soovitakse kehtestada ühtsed reeglid, et kõik transpordiettevõtted oleksid piletimüügis võrdselt 



esindatud ning reisijatel oleks lihtne võrrelda ja osta ka selliseid reise, mis ühendavad erinevaid 



transpordiliike või mitme ettevõtte teenuseid üheks tervikuks. Leian, et see tõesti muudab 



piletimüügiturgu õiglasemaks, võrreldavamaks ja läbipaistvamaks. Reisivõimalused peavad olema 



kuvatud neutraalselt ning kasutajale tuleb esitada tegelik lõpphind. Samuti peab olema võimalik 



järjestada ja võrrelda pakkumisi erinevate kriteeriumide alusel, näiteks hinna, sõiduaja, 



ligipääsetavuse või keskkonnamõju järgi.  



Määrusest tulenevalt tuleb Eestil määrata riiklik täitevasutus, kes vastutab määruse täitmise 



järelevalve eest. Ilmselgelt selleks asutuseks on Transpordiamet. 



Hinnangud ja kommentaarid andis veonduse järelevalve osakonna järelevalvespetsialist Natalja 



Indus, natalja.indus@transpordiamet.ee  



Lugupidamisega 



(allkirjastatud digitaalselt) 



Karin Victoria Kuuskemaa-Ivanov 



juhataja 



 



 



Helen Härmson 



58531041, Helen.Harmson@transpordiamet.ee 





https://eur-lex.europa.eu/legal-content/ET/TXT/HTML/?uri=CELEX:52026PC0231

RE: (Sisendipalve 31.07) Reisijate pakett – Euroopa Komisjoni määruse ettepanek, mis käsitleb mitmeliigilist broneerimist 

		From

		Irina Meldjuk - AKI

		To

		Viktoria Sitnik - KLIM

		Cc

		Eva Killar - KLIM; Enriko Laanemäe - KLIM

		Recipients

		viktoria.sitnik@kliimaministeerium.ee; eva.killar@kliimaministeerium.ee; enriko.laanemae@kliimaministeerium.ee



Tere!



 



Eelkõige täname kaasamise eest ning palume vabandust, et vastus viibis.



 



AKI peab vajalikuks juhtida tähelepanu artiklile 10, mille kohaselt peavad ettevõtjalt tarbijale pakutava mitmeliigilise liikuvuse digiteenuse osutajad edastama ühistranspordiameti taotlusel reisijate mahu andmeid. Säte näeb ette, et andmed peavad olema koondatud ja anonüümitud. AKI hinnangul tuleb seda nõuet tõlgendada kooskõlas IKÜM põhjenduspunktiga 26, mille kohaselt saab andmeid pidada anonüümseks üksnes juhul, kui andmesubjekti ei ole võimalik tuvastada ega kaudselt tuvastada mõistlikult tõenäoliselt kasutatavate vahenditega.



 



AKI hinnangul võiks eelnõus või vähemalt selle põhjendustes selgemalt välja tuua, et artikli 10 alusel ei tohi ühistranspordiametitele edastada isikuandmeid ega pseudonüümitud andmeid. Pelgalt otseste identifikaatorite eemaldamine ei pruugi olla piisav, kui andmestik võimaldab näiteks väikese valimi, täpse marsruudi, harvaesineva liikumismustri või ajavahemiku kaudu isikut kaudselt tuvastada.



 



Samuti vajab täpsustamist mõiste „reisijate mahu andmed“. Eelnõust ei nähtu piisava selgusega, millist detailsusastet selliste andmete puhul eeldatakse. Kuigi säte piirab andmete kasutamise ühistranspordipoliitika ja kestliku liikuvuse poliitika eesmärkidega, võib väga detailne teave lähte- ja sihtkohtade, ümberistumiste, kellaaegade või marsruutide kohta teatud juhtudel võimaldada üksikisikute eristamist või järelduste tegemist nende liikumise kohta. Seetõttu võiks kaaluda täpsustust, et andmeid tuleb esitada üksnes sellisel koondatuse tasemel, mis ei võimalda andmeid seostada konkreetse või tuvastatava isikuga.



 



Artikli 8 puhul on samuti ette nähtud, et turundus-, broneerimis- ja müügiandmeid võib teha kättesaadavaks üksnes anonüümitud ja koondandmetena. AKI peab vajalikuks rõhutada, et ka selle sätte kohaldamisel ei tohiks anonüümitud andmetena käsitada andmeid, mida on võimalik teiste andmekogumitega ühendades seostada tuvastatava isikuga. Vajadusel võiks sätet või põhjendusi täiendada viitega, et andmete anonüümseks lugemisel tuleb arvestada ka andmete hilisema taasisikustamise võimalust.



 



Lugupidamisega



 



Irina Meldjuk
jurist
irina.meldjuk@aki.ee
627 4108

ERAELU KAITSE JA RIIGI LÄBIPAISTVUSE EEST
Tatari 39 | 10134 Tallinn | Eesti
LinkedIn | YouTube 




 



From: Viktoria Sitnik - KLIM <viktoria.sitnik@kliimaministeerium.ee> 
Sent: Tuesday, July 14, 2026 2:46 PM
Cc: Eva Killar - KLIM <eva.killar@kliimaministeerium.ee>; Enriko Laanemäe - KLIM <enriko.laanemae@kliimaministeerium.ee>
Subject: (Sisendipalve 31.07) Reisijate pakett – Euroopa Komisjoni määruse ettepanek, mis käsitleb mitmeliigilist broneerimist 



 



Hea Koostööpartner,  



 



Kirjutan seoses Reisijate paketiga (passenger package), mille Euroopa Komisjon avalikustas käesoleva aasta mais. 



Kuna paketi üksikud algatused kuuluvad erinevate ministeeriumide vastutusalasse, võib tekkida segadust nende menetlemise ja koordineerimise osas. Seetõttu täpsustan, et pakett koosneb kolmest algatusest ja nende peavastutus on jaotatud järgmiselt:  



1. Ettepanek COM(2026)231: Euroopa Parlamendi ja Nõukogu määrus, mis käsitleb mitmeliigilist broneerimist ja millega tunnistatakse kehtetuks määrus (EÜ) nr 80/2009: eur-lex.europa.eu/legal-content/ET/TXT/HTML/?uri=CELEX:52026PC0231 



Peavastutaja: Kliimaministeerium  



2. Ettepanek COM(2026)232: Euroopa Parlamendi ja Nõukogu määrus, mis käsitleb rongipiletite müüki: COM(2026)232-Register of Commission Documents 



Peavastutaja: Regionaal- ja Põllumajandusministeerium 



3. Ettepanek COM(2026)233: Euroopa Parlamendi ja Nõukogu määrus, millega muudetakse määrust (EL) 2021/782 seoses ühtse piletiga reisijate kaitsega: EUR-Lex - 52026PC0233 - EN -EUR-Lex 



Peavastutaja: Regionaal- ja Põllumajandusministeerium 



 



Oleme Kliimaministeeriumi poolt koostamas seisukohti määruse ettepanekule COM(2026)231, mis käsitleb mitmeliigilist broneerimist.   



Ettepaneku eesmärk on edendada avatud, läbipaistvat ja konkurentsipõhist reisiteenuste digitaalset turgu Euroopas ning muuta eri transpordiliike ühendavate reiside planeerimine ja ostmine reisijate jaoks lihtsamaks. 



Selleks seatakse ettepanekuga mitmeliigilise liikuvuse digiteenuse (MDMS) osutajatele kohustus kuvada ja järjestada erinevate veoettevõtjate pakkumisi neutraalselt ja mittediskrimineerivalt. Näiteks peab MDMSi kasutajal olema võimalik järjestada pakkumisi hinna, sõiduaja, kasvuhoonegaaside heite (sh CO2-heite), väljumisaja, ümberistumiste ja ligipääsetavuse alusel. 



Samuti kohaldub ettepanek ettevõtjalt ettevõtjale (B2B) pakutavate mitmeliigilise liikuvuse digiteenuste osutajatele, kes pakuvad veotooteid äriklientidele Euroopa Liidus või kelle pakutavad veoteenused toimuvad täielikult või osaliselt ELi territooriumil.  



Ettepanekuga soovitakse tagada, et teenuseosutajate ja ärikasutajate vahelised lepingulised suhted oleksid samuti õiglased ja mittediskrimineerivad. Selleks soovitakse näiteks piirata võimalust kehtestada põhjendamatuid lepingutingimusi või takistada konkurentide teenuste kasutamist.  



Ettepaneku regulatiivne rõhuasetus on eelkõige MDMSides juba kuvatavate või levitatavate piletitoodete neutraalsel ja mittediskrimineerival esitamisel ning lepingulise võrdsuse tagamisel. Ettepanek ei loo üldist kohustust, mille kohaselt peaksid kõik veoettevõtjad tegema oma piletitooted kõigile MDMSidele standardiseeritud tehniliste liideste kaudu kättesaadavaks. Seetõttu ei pruugi ettepanek iseenesest tagada piletitoodete laiemat avamist uutele või väiksematele MaaS- ja MDMS-teenusepakkujatele. 



Kohaldamisala: 



Ettepaneku I lisa sätestab künnised, mille alusel määratakse kindlaks, kas mitmeliigilise liikuvuse digiteenuse (MDMS) osutajal on märkimisväärne turuosa ELi tasandil (punkt 1) või liikmesriigi tasandil (punkt 2). Meile teadaolevalt ei tegutse Eestis praegu ühtegi ettevõtet, mis ulatuks ettepanekus seatud künnisteni. 



 



Sisendipalve



Seisukohtade koostamiseks palume teie hinnangut: 



1) Kas teie hinnangul on sellise määruse kehtestamine ELi tasandil vajalik? Kas Eesti või Euroopa Liidu reisiteenuste digitaalsel turul esineb probleeme, mille lahendamisele käesolev ettepanek võiks kaasa aidata?



2) Kas teie hinnangul tagavad olemasolevad turutingimused ja konkurentsiõiguslik raamistik juba praegu mittediskrimineerivad lepingusuhted MDMS-teenuse osutajate ja nende äriklientide vahel või on selle eesmärgi saavutamiseks vaja täiendavat regulatsiooni?



3) Samuti palume hinnata ettepanekuga kaasnevaid võimalikke riske ja halduskoormust. 



Täiendavalt, kui leiate, et teil on algatusega suurem puutumus, siis palume hinnata ka: 



4) Kas teie hinnangul on ettepaneku praegune fookus asjakohane? Kas teil on ettepanekule muudatus- või täiendusettepanekuid?



5) Kas teie hinnangul on ettepaneku ulatus piisav, kui see keskendub MDMSides juba olemasolevate piletitoodete neutraalse kuvamise ning õiglaste lepingutingimuste tagamisele. Või peaks määrus olema ambitsioonikam ja looma täiendavad eeldused piletitoodete tegelikuks avamiseks ning uute teenuste arenguks, näiteks kehtestades kohustuse teha piletitooted kättesaadavaks standardiseeritud tehniliste liideste kaudu?



6) Kas teie hinnangul tagaks ettepanek veoettevõtjatele ja vahendajatele võrdsed konkurentsitingimused või säiliksid turueelised eelkõige suurematel platvormidel, kelle käsutuses on juba olemasolevad lepingulised suhted, tehnilised liidestused ja tugev läbirääkimispositsioon? Milliseid täiendavaid meetmeid peaks määrus sisaldama, et toetada väiksemate ja innovaatiliste teenusepakkujate turuletulekut ning vähendada turule sisenemise tõkkeid?



Palume teil edastada oma hinnangud ja kommentaarid esitada hiljemalt 31.07 – mulle (viktoria.sitnik@kliimaministeerium.ee) ning  Enriko Laanemäele (enriko.laanemae@kliimaministeerium.ee). 



Täname ette! 



Täiendavate küsimuste korral pöörduge julgelt. 



 



Lugupidamisega,  



 



 







	Viktoria Sitnik



nõunik | Välissuhete osakond



+372 6272324 | viktoria.sitnik@kliimaministeerium.ee



Kliimaministeerium | Suur-Ameerika 1, 10122 Tallinn, Eesti



www.kliimaministeerium.ee



Koostöö. Vastutus. Austus. Areng. Tulemuslikkus.

Tähelepanu!

Tegemist on välisvõrgust saabunud kirjaga.


Tundmatu saatja korral palume linke ja faile mitte avada.

























Tere




 




Täname kaasamast ja saadame omapoolse kommentaari.




 




Üldjoontes võib pidada põhjendatuks EL tasandil ühiste reeglite kehtestamist, kuna tihti on mitmeliigilised reisid piiriülesed ning liikmesriikide erinevad regulatsioonid võivad takistada ühtse digitaalse

 turu kujunemist.




 




EL  reisiteenuste turul esineb probleeme:






			Reisijatel puudub sageli võimalus osta ühe tehinguga eri vedajate ja transpordiliikide pileteid;


			Vedajate piletisüsteemid ja andmevahetus ei ole piisavalt koostalitlusvõimelised;


			Sõltumatutel piletimüüjatel puudub sageli võrdne ligipääs vedajate müügikanalitele ja reaalajas andmetele;


			Killustatud turg vähendab konkurentsi ning pärsib uuenduslike digiteenuste arengut.







 




 Küsimusele, kas olemasolevad turutingimused ja konkurentsiõiguslik raamistik tagavad juba praegu mittediskrimineerivad

 lepingusuhted MDMS-teenuse osutajate ja nende äriklientide vahel või on selle eesmärgi saavutamiseks vaja täiendavat regulatsiooni, vastamiseks puudub Eesti Linnade ja Valdade Liidul piisav ekspertsus.




 




Otse mõju Eesti kohalikele omavalitsustele on tõenäoliselt väike, kuid kaudsed mõjud võivad olla märkimisväärsed, eelkõige ühistranspordi korraldamise ja digiteenuste arendamise kaudu. Kui omavalitsus

 korraldab ühistransporti või omab piletimüügisüsteemi, võib tekkida vajadus teha süsteemides muudatusi, et tagada nõutud andmete ja müügiliideste kättesaadavus. Võib suureneda vajadus sõlmida uusi andmevahetuslepinguid, jälgida nõuete täitmist ning hallata

 tehnilisi liideseid. Kui EL-i nõuded eeldavad uute tehniliste standardite kasutuselevõttu, võivad tekkida täiendavad arendus- ja hoolduskulud. Eriti puudutab see väiksemaid ühistranspordikeskusi või omavalitsusi, kelle IT-võimekus on piiratud.




 




Lugupidamisega




 




 




Heiki Hepner


Asedirektor




+372 5027325







Eesti Linnade ja Valdade Liit


Lõkke 4| 10122 Tallinn




www.elvl.ee |

heiki.hepner@elvl.ee




 




 




 




 






From: Viktoria Sitnik - KLIM <viktoria.sitnik@kliimaministeerium.ee>




Sent: Tuesday, July 28, 2026 10:21 AM


Cc: Enriko Laanemäe - KLIM <enriko.laanemae@kliimaministeerium.ee>


Subject: Vs: (Sisendipalve 31.07) Reisijate pakett – Euroopa Komisjoni määruse ettepanek, mis käsitleb mitmeliigilist broneerimist









 




Tere




 




Kuna tähtaeg on juba selle nädala lõpus, siis igaks juhuks saadan meeldetuletuse. 




 




Lugupidamisega,

Viktoria Sitnik




nõunik | Välissuhete osakond






+372 6272324 |

viktoria.sitnik@kliimaministeerium.ee




Kliimaministeerium | Suur-Ameerika 1, 10122 Tallinn, Eesti






www.kliimaministeerium.ee

Saatja: Viktoria Sitnik - KLIM <viktoria.sitnik@kliimaministeerium.ee>


Saadetud: teisipäev, 14. juuli 2026 14:45


Koopia: Eva Killar - KLIM <eva.killar@kliimaministeerium.ee>; Enriko Laanemäe - KLIM <enriko.laanemae@kliimaministeerium.ee>


Teema: (Sisendipalve 31.07) Reisijate pakett – Euroopa Komisjoni määruse ettepanek, mis käsitleb mitmeliigilist broneerimist




 









Hea Koostööpartner,  









 









Kirjutan seoses 

Reisijate paketiga (passenger package), mille Euroopa Komisjon avalikustas käesoleva aasta mais. 









Kuna paketi üksikud algatused kuuluvad erinevate ministeeriumide vastutusalasse, võib tekkida segadust nende menetlemise ja koordineerimise osas. Seetõttu täpsustan, et pakett koosneb kolmest algatusest ja

 nende peavastutus on jaotatud järgmiselt:  









1. Ettepanek COM(2026)231: Euroopa Parlamendi ja Nõukogu määrus, mis käsitleb mitmeliigilist broneerimist ja millega tunnistatakse kehtetuks määrus (EÜ) nr 80/2009:



eur-lex.europa.eu/legal-content/ET/TXT/HTML/?uri=CELEX:52026PC0231 









Peavastutaja: Kliimaministeerium  









2. Ettepanek COM(2026)232: Euroopa Parlamendi ja Nõukogu määrus,

 mis käsitleb rongipiletite müüki: COM(2026)232-Register of Commission Documents 









Peavastutaja: Regionaal- ja Põllumajandusministeerium 









3. Ettepanek COM(2026)233: Euroopa Parlamendi ja Nõukogu määrus,

 millega muudetakse määrust (EL) 2021/782 seoses ühtse piletiga reisijate kaitsega: EUR-Lex

 - 52026PC0233 - EN -EUR-Lex 









Peavastutaja: Regionaal- ja Põllumajandusministeerium 









 









Oleme Kliimaministeeriumi poolt koostamas seisukohti



määruse ettepanekule COM(2026)231, mis käsitleb mitmeliigilist broneerimist.   









Ettepaneku eesmärk on edendada avatud, läbipaistvat ja konkurentsipõhist reisiteenuste digitaalset turgu Euroopas ning muuta eri transpordiliike

 ühendavate reiside planeerimine ja ostmine reisijate jaoks lihtsamaks. 









Selleks seatakse ettepanekuga mitmeliigilise liikuvuse digiteenuse (MDMS) osutajatele kohustus kuvada ja järjestada erinevate veoettevõtjate pakkumisi neutraalselt ja mittediskrimineerivalt.

Näiteks peab MDMSi kasutajal olema võimalik järjestada pakkumisi hinna, sõiduaja, kasvuhoonegaaside heite (sh CO2-heite), väljumisaja, ümberistumiste ja ligipääsetavuse alusel. 









Samuti kohaldub ettepanek ettevõtjalt ettevõtjale (B2B) pakutavate mitmeliigilise liikuvuse digiteenuste osutajatele,

 kes pakuvad veotooteid äriklientidele Euroopa Liidus või kelle pakutavad veoteenused toimuvad täielikult või osaliselt ELi territooriumil.  









Ettepanekuga soovitakse tagada, et teenuseosutajate ja ärikasutajate vahelised lepingulised suhted oleksid samuti õiglased ja mittediskrimineerivad. Selleks soovitakse näiteks piirata võimalust

 kehtestada põhjendamatuid lepingutingimusi või takistada konkurentide teenuste kasutamist.  









Ettepaneku regulatiivne rõhuasetus on eelkõige MDMSides juba kuvatavate või levitatavate piletitoodete neutraalsel ja mittediskrimineerival esitamisel ning lepingulise võrdsuse tagamisel.

Ettepanek ei loo üldist kohustust, mille kohaselt peaksid kõik veoettevõtjad tegema oma piletitooted kõigile MDMSidele standardiseeritud tehniliste liideste kaudu kättesaadavaks. Seetõttu

 ei pruugi ettepanek iseenesest tagada piletitoodete laiemat avamist uutele või väiksematele MaaS- ja MDMS-teenusepakkujatele. 









Kohaldamisala: 









Ettepaneku I lisa sätestab künnised, mille alusel määratakse kindlaks, kas mitmeliigilise liikuvuse digiteenuse (MDMS) osutajal on märkimisväärne turuosa ELi tasandil (punkt 1) või liikmesriigi

 tasandil (punkt 2). Meile teadaolevalt ei tegutse Eestis praegu ühtegi ettevõtet, mis ulatuks ettepanekus seatud künnisteni. 









 









Sisendipalve









Seisukohtade koostamiseks palume teie hinnangut: 









1) Kas teie hinnangul on sellise määruse kehtestamine ELi tasandil vajalik? Kas Eesti või Euroopa Liidu reisiteenuste digitaalsel turul esineb probleeme, mille lahendamisele käesolev ettepanek

 võiks kaasa aidata?









2) Kas teie hinnangul tagavad olemasolevad turutingimused ja konkurentsiõiguslik

 raamistik juba praegu mittediskrimineerivad lepingusuhted MDMS-teenuse osutajate ja nende äriklientide vahel või on selle eesmärgi saavutamiseks vaja täiendavat regulatsiooni?









3) Samuti palume hinnata ettepanekuga kaasnevaid võimalikke riske

 ja halduskoormust. 









Täiendavalt, kui leiate, et teil on algatusega suurem puutumus, siis palume hinnata ka: 









4) Kas teie hinnangul on ettepaneku praegune fookus asjakohane? Kas teil on ettepanekule muudatus- või täiendusettepanekuid?









5) Kas teie hinnangul on ettepaneku ulatus piisav, kui see keskendub MDMSides juba olemasolevate piletitoodete neutraalse kuvamise ning õiglaste lepingutingimuste tagamisele. Või peaks määrus olema

 ambitsioonikam ja looma täiendavad eeldused piletitoodete tegelikuks avamiseks ning uute teenuste arenguks, näiteks kehtestades kohustuse teha piletitooted kättesaadavaks standardiseeritud tehniliste liideste kaudu?









6) Kas teie hinnangul tagaks ettepanek veoettevõtjatele ja vahendajatele võrdsed konkurentsitingimused või säiliksid turueelised eelkõige suurematel platvormidel, kelle käsutuses on juba olemasolevad

 lepingulised suhted, tehnilised liidestused ja tugev läbirääkimispositsioon? Milliseid täiendavaid meetmeid peaks määrus sisaldama, et toetada väiksemate ja innovaatiliste teenusepakkujate turuletulekut ning vähendada turule sisenemise tõkkeid?









Palume teil edastada oma hinnangud ja kommentaarid

esitada hiljemalt 31.07 – mulle (viktoria.sitnik@kliimaministeerium.ee) ning

 Enriko Laanemäele

(enriko.laanemae@kliimaministeerium.ee). 









Täname ette! 









Täiendavate küsimuste korral pöörduge julgelt. 









 









Lugupidamisega,  

(Sisendipalve 31.07) Reisijate pakett – Euroopa Komisjoni määruse ettepanek, mis 
käsitleb mitmeliigilist broneerimist: vastuskiri 


 


Olete pöördunud MTÜ Tartumaa Ühistranspordikeskuse poole sooviga saada hinnangut Euroopa 


Komisjoni poolt määruse ettepanekule, mis käsitleb mitmeliigilist broneerimist. 


Teatame, et esitatud määruse ettepanek ei ole otseselt seotud MTÜ Tartumaa Ühistranspordikeskuse 


tegevusega, mistõttu ei ole meil võimalik antud eelnõu kohta arvamust esitada.  


 


 


 


Lugupidamisega 
 


Maikl Aunapuu 
 
Tartumaa Ühistranspordikeskus 
Juhataja 


 


Triin Ahokas, triin.ahokas@tartumaa.ee 

		From

		TS Laevad Info

		To

		Viktoria Sitnik - KLIM; Enriko Laanemäe - KLIM

		Recipients

		viktoria.sitnik@kliimaministeerium.ee; enriko.laanemae@kliimaministeerium.ee



	Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.



Tere!



 



TS Laevad OÜ osutab mandri ja suursaarte vahelist parvlaevateenust, kuid ei paku mitmeliigilisi piletitooteid ega kombopileteid. Sellest tulenevalt on ettepaneku otsene mõju meie tegevusele piiratud ning pigem väike. 



 



1) Kas teie hinnangul on sellise määruse kehtestamine ELi tasandil vajalik? Kas Eesti või Euroopa Liidu reisiteenuste digitaalsel turul esineb probleeme, mille lahendamisele käesolev ettepanek võiks kaasa aidata?



Toetame eesmärki suurendada reisijatele pakutava teabe läbipaistvust ning sellest lähtuvalt konkurentsineutraalsete pakkumiste esitamist.



Samas ei näe me Eesti kontekstis praegu olulist turutõrget, mis nõuaks kiireloomulist täiendavat reguleerimist, kuna Eestis ei tegutse meile teadaolevalt ettepanekus sätestatud turuosakünniseid ületavaid MDMS-teenuse osutajaid.



 



2) Kas teie hinnangul tagavad olemasolevad turutingimused ja konkurentsiõiguslik raamistik juba praegu mittediskrimineerivad lepingusuhted MDMS-teenuse osutajate ja nende äriklientide vahel või on selle eesmärgi saavutamiseks vaja täiendavat regulatsiooni?



Meie hinnangul sisaldab kehtiv Euroopa Liidu ja Eesti konkurentsiõiguslik raamistik juba täna üldisi põhimõtteid diskrimineerimise vältimiseks ning turgu valitseva seisundi kuritarvitamise tõkestamiseks.



Digitaalsete vahendusplatvormide puhul võib teatud juhtudel olla põhjendatud teatud sektorispetsiifiliste läbipaistvusnõuete kehtestamine, kuid tuleks tagada, et regulatiivne koormus oleks kooskõlas tegelike tururiskidega ning ei paneks väikeettevõtetele ebaproportsionaalselt suurt täiendavate kulude tekitamise kohustust.



 



3) Samuti palume hinnata ettepanekuga kaasnevaid võimalikke riske ja halduskoormust. 



TS Laevade hinnangul ei kaasne ettepaneku praegusest sõnastusest otseseid olulisi regulatiivseid kohustusi, kuna ettevõte ei paku mitmeliigilisi piletitooteid ega tegutse MDMS-teenuse osutajana. Samas ei saa välistada kaudset mõju ettevõttele tulevikus. Eelkõige võivad tekkida täiendavad kulud ja halduskoormus seoses veoteenuste paremaks integreerimiseks vajalike tehniliste liideste arendamise, andmevahetuse standardite rakendamise, kolmandate osapoolte integratsioonide haldamise ning lepinguliste suhete korrastamisega. Seetõttu peame oluliseks, et võimalikud tulevased tehnilised ja andmejagamise nõuded oleksid proportsionaalsed ning arvestaksid erinevate transpordiettevõtete suurust, rolli ja tehnilist valmisolekut.



 



4) Kas teie hinnangul on ettepaneku praegune fookus asjakohane? Kas teil on ettepanekule muudatus- või täiendusettepanekuid?



Ettepaneku fookus – tagada MDMS-teenustes olemasolevate piletitoodete neutraalne kuvamine ning ausad lepingulised suhted – on üldiselt asjakohane.



 



5) Kas teie hinnangul on ettepaneku ulatus piisav, kui see keskendub MDMSides juba olemasolevate piletitoodete neutraalse kuvamise ning õiglaste lepingutingimuste tagamisele. Või peaks määrus olema ambitsioonikam ja looma täiendavad eeldused piletitoodete tegelikuks avamiseks ning uute teenuste arenguks, näiteks kehtestades kohustuse teha piletitooted kättesaadavaks standardiseeritud tehniliste liideste kaudu?



Meie hinnangul ei ole põhjendatud kehtestada ulatuslikke uusi kohustusi kõigile veoettevõtjatele enne, kui on selgelt tõendatud nende vajalikkus ja proportsionaalsus. Uute kohustuste kehtestamisel tuleb arvestada rakenduskulude, teenuste eripärade ning erineva suurusega ettevõtjate võimekusega.



 



6) Kas teie hinnangul tagaks ettepanek veoettevõtjatele ja vahendajatele võrdsed konkurentsitingimused või säiliksid turueelised eelkõige suurematel platvormidel, kelle käsutuses on juba olemasolevad lepingulised suhted, tehnilised liidestused ja tugev läbirääkimispositsioon? Milliseid täiendavaid meetmeid peaks määrus sisaldama, et toetada väiksemate ja innovaatiliste teenusepakkujate turuletulekut ning vähendada turule sisenemise tõkkeid?



Ettepanek parandab läbipaistvust ja vähendab diskrimineeriva kohtlemise riske, kuid üksnes neutraalne kuvamine ei pruugi täielikult tasandada konkurentsieeliseid, mis tulenevad suuremate platvormide olemasolevatest lepingulistest suhetest, tehnilistest integratsioonidest, kasutajabaasist ja turupositsioonist. Seetõttu võib jääda püsima olukord, kus suurematel turuosalistel on jätkuvalt märkimisväärne konkurentsieelis võrreldes uute või väiksemate teenusepakkujatega.



 



Kokkuvõttes toetab TS Laevad ettepaneku eesmärki suurendada reisijatele suunatud teenuste läbipaistvust ja tagada aus konkurents digitaalsetel vahendusplatvormidel. Samas peame oluliseks, et regulatsioon oleks proportsionaalne, ei dubleeriks olemasolevaid konkurentsiõiguslikke norme ning ei tekitaks põhjendamatut halduskoormust turuosalistele, kelle tegevus ei ole seotud mitmeliigiliste piletitoodete pakkumise või vahendamisega.



 



 



 



Lugupidamisega



 



––––––––––––––––––––––––––––––––––––



TS Laevad OÜ  I  Sadama 25/2, 10111 Tallinn



tel 631 8103  I  info@tslaevad.ee
praamid.ee  I  facebook.com/praamid

Saatja: viktoria.sitnik@kliimaministeerium.ee



Saadetud: 14.07.26 14:46



Adressaat:



Koopia: enriko.laanemae@kliimaministeerium.ee; eva.killar@kliimaministeerium.ee



Teema: (Sisendipalve 31.07) Reisijate pakett – Euroopa Komisjoni määruse ettepanek, mis käsitleb mitmeliigilist broneerimist



 



	You don't often get email from viktoria.sitnik@kliimaministeerium.ee. Learn why this is important



	



Hea Koostööpartner,  



 



Kirjutan seoses Reisijate paketiga (passenger package), mille Euroopa Komisjon avalikustas käesoleva aasta mais. 



Kuna paketi üksikud algatused kuuluvad erinevate ministeeriumide vastutusalasse, võib tekkida segadust nende menetlemise ja koordineerimise osas. Seetõttu täpsustan, et pakett koosneb kolmest algatusest ja nende peavastutus on jaotatud järgmiselt:  



1. Ettepanek COM(2026)231: Euroopa Parlamendi ja Nõukogu määrus, mis käsitleb mitmeliigilist broneerimist ja millega tunnistatakse kehtetuks määrus (EÜ) nr 80/2009: eur-lex.europa.eu/legal-content/ET/TXT/HTML/?uri=CELEX:52026PC0231 



Peavastutaja: Kliimaministeerium  



2. Ettepanek COM(2026)232: Euroopa Parlamendi ja Nõukogu määrus, mis käsitleb rongipiletite müüki: COM(2026)232-Register of Commission Documents 



Peavastutaja: Regionaal- ja Põllumajandusministeerium 



3. Ettepanek COM(2026)233: Euroopa Parlamendi ja Nõukogu määrus, millega muudetakse määrust (EL) 2021/782 seoses ühtse piletiga reisijate kaitsega: EUR-Lex - 52026PC0233 - EN -EUR-Lex 



Peavastutaja: Regionaal- ja Põllumajandusministeerium 



 



Oleme Kliimaministeeriumi poolt koostamas seisukohti määruse ettepanekule COM(2026)231, mis käsitleb mitmeliigilist broneerimist.   



Ettepaneku eesmärk on edendada avatud, läbipaistvat ja konkurentsipõhist reisiteenuste digitaalset turgu Euroopas ning muuta eri transpordiliike ühendavate reiside planeerimine ja ostmine reisijate jaoks lihtsamaks. 



Selleks seatakse ettepanekuga mitmeliigilise liikuvuse digiteenuse (MDMS) osutajatele kohustus kuvada ja järjestada erinevate veoettevõtjate pakkumisi neutraalselt ja mittediskrimineerivalt.Näiteks peab MDMSi kasutajal olema võimalik järjestada pakkumisi hinna, sõiduaja, kasvuhoonegaaside heite (sh CO2-heite), väljumisaja, ümberistumiste ja ligipääsetavuse alusel. 



Samuti kohaldub ettepanek ettevõtjalt ettevõtjale (B2B) pakutavate mitmeliigilise liikuvuse digiteenuste osutajatele,kes pakuvad veotooteid äriklientidele Euroopa Liidus või kelle pakutavad veoteenused toimuvad täielikult või osaliselt ELi territooriumil.  



Ettepanekuga soovitakse tagada, et teenuseosutajate ja ärikasutajate vahelised lepingulised suhted oleksid samuti õiglased ja mittediskrimineerivad. Selleks soovitakse näiteks piirata võimalust kehtestada põhjendamatuid lepingutingimusi või takistada konkurentide teenuste kasutamist.  



Ettepaneku regulatiivne rõhuasetus on eelkõige MDMSides juba kuvatavate või levitatavate piletitoodete neutraalsel ja mittediskrimineerival esitamisel ning lepingulise võrdsuse tagamisel. Ettepanek ei loo üldist kohustust, mille kohaselt peaksid kõik veoettevõtjad tegema oma piletitooted kõigile MDMSidele standardiseeritud tehniliste liideste kaudu kättesaadavaks. Seetõttu ei pruugi ettepanek iseenesest tagada piletitoodete laiemat avamist uutele või väiksematele MaaS- ja MDMS-teenusepakkujatele. 



Kohaldamisala: 



Ettepaneku I lisa sätestab künnised, mille alusel määratakse kindlaks, kas mitmeliigilise liikuvuse digiteenuse (MDMS) osutajal on märkimisväärne turuosa ELi tasandil (punkt 1) või liikmesriigi tasandil (punkt 2). Meile teadaolevalt ei tegutse Eestis praegu ühtegi ettevõtet, mis ulatuks ettepanekus seatud künnisteni. 



 



Sisendipalve



Seisukohtade koostamiseks palume teie hinnangut: 



1) Kas teie hinnangul on sellise määruse kehtestamine ELi tasandil vajalik? Kas Eesti või Euroopa Liidu reisiteenuste digitaalsel turul esineb probleeme, mille lahendamisele käesolev ettepanek võiks kaasa aidata?



2) Kas teie hinnangul tagavad olemasolevad turutingimused ja konkurentsiõiguslik raamistik juba praegu mittediskrimineerivad lepingusuhted MDMS-teenuse osutajate ja nende äriklientide vahel või on selle eesmärgi saavutamiseks vaja täiendavat regulatsiooni?



3) Samuti palume hinnata ettepanekuga kaasnevaid võimalikke riske ja halduskoormust. 



Täiendavalt, kui leiate, et teil on algatusega suurem puutumus, siis palume hinnata ka: 



4) Kas teie hinnangul on ettepaneku praegune fookus asjakohane? Kas teil on ettepanekule muudatus- või täiendusettepanekuid?



5) Kas teie hinnangul on ettepaneku ulatus piisav, kui see keskendub MDMSides juba olemasolevate piletitoodete neutraalse kuvamise ning õiglaste lepingutingimuste tagamisele. Või peaks määrus olema ambitsioonikam ja looma täiendavad eeldused piletitoodete tegelikuks avamiseks ning uute teenuste arenguks, näiteks kehtestades kohustuse teha piletitooted kättesaadavaks standardiseeritud tehniliste liideste kaudu?



6) Kas teie hinnangul tagaks ettepanek veoettevõtjatele ja vahendajatele võrdsed konkurentsitingimused või säiliksid turueelised eelkõige suurematel platvormidel, kelle käsutuses on juba olemasolevad lepingulised suhted, tehnilised liidestused ja tugev läbirääkimispositsioon? Milliseid täiendavaid meetmeid peaks määrus sisaldama, et toetada väiksemate ja innovaatiliste teenusepakkujate turuletulekut ning vähendada turule sisenemise tõkkeid?



Palume teil edastada oma hinnangud ja kommentaarid esitada hiljemalt 31.07– mulle(viktoria.sitnik@kliimaministeerium.ee) ning Enriko Laanemäele (enriko.laanemae@kliimaministeerium.ee). 



Täname ette! 



Täiendavate küsimuste korral pöörduge julgelt. 



 



Lugupidamisega,  



 



 



		Viktoria Sitnik nõunik | Välissuhete osakond +372 6272324 | viktoria.sitnik@kliimaministeerium.ee Kliimaministeerium | Suur-Ameerika 1, 10122 Tallinn, Eesti www.kliimaministeerium.ee



Koostöö. Vastutus. Austus. Areng. Tulemuslikkus.

	Tähelepanu! Tegemist on välisvõrgust saabunud kirjaga.

Tere



 



Saadan EVR tagasiside:



 



Kas EVR hinnangul on sellise määruse kehtestamine ELi tasandil vajalik? Kas Eesti või Euroopa Liidu reisiteenuste digitaalsel turul esineb probleeme, mille lahendamisele ettepanek võiks kaasa aidata?



Infrastruktuuriettevõtjana on määruse puutumus meisse kaudne. Meie hinnangul võiks määruse eesmärk põhimõtteliselt olla põhjendatud aga lisandväärtus Eesti jaoks on pigem seotud Euroopa ühtse turu arenguga mitte niivõrd siseriikliku turu puudujääkide lahendamisega.



 



Kas olemasolevad turutingimused ja konkurentsiõiguslik raamistik tagavad juba praegu mittediskrimineerivad lepingusuhted või on vaja täiendavat regulatsiooni?



Me ei ole selle teema asjatundjad. Kaks kaalutlust: a) usume, et EL konkurentsieeskirjad juba sisaldavad mehhanisme turgu valitseva seisundi ja konkurentsivastase käitumise vältimiseks; b) teatav sektoripõhine regulatsioon võib olla põhjendatud, eelkõige läbipaistvuse, neutraalse järjestamise ja mittediskrimineerivate lepingutingimuste tagamiseks. Samas tuleks vältida dubleerimist olemasolevate regulatsioonidega (digiteenuse, digiturgude ja konkurentsiõiguse regulatsioonid).



 



Millised on ettepanekuga kaasnevad võimalikud riskid ja halduskoormus?



Mõju infraettevõtjale on pigem kaudne. Riigi vaates ilmselt kaasneb iga regulatsiooniga mingi järelvalve ja võimalike piiriüleste vaidluste menetlemisega seotud halduskoormus.



 



 



Lugupidamisega,



 



Arthur Raichmann



Kommertsosakonna juhataja/Chief Commercial Officer (CCO)




AS Eesti Raudtee
Telliskivi 60/2, 15073 Tallinn, Eesti
T +372 615 8729



M +372 50 16 488
arthur.raichmann@evr.ee



www.evr.ee

1) Kas teie hinnangul on sellise määruse kehtestamine ELi tasandil vajalik? Kas Eesti või Euroopa Liidu reisiteenuste digitaalsel turul esineb probleeme, mille lahendamisele käesolev ettepanek võiks kaasa aidata?

Elroni hinnangul on ELi tasandil ühtse regulatsiooni kehtestamine põhimõtteliselt vajalik, kuna multimodaalsete ja piiriüleste reisiteenuste digitaalne turg on oma olemuselt Euroopa-ülene. Nii Eestis kui ka Euroopa Liidus esineb jätkuvalt probleeme erinevate transpordiliikide piletimüügi, andmevahetuse ja reisiplaneerimise integreerimisel. Kavandatav määrus võib aidata parandada reisijate ligipääsu terviklikele reisilahendustele ning suurendada avaliku transpordi atraktiivsust. 

Samas näeme, et suurim probleem Euroopa tasandil ei ole ainult reisiteabe leitavus, vaid ka erinevate vedajate piletite broneerimise ja ostmise killustatus. Seetõttu on oluline, et regulatsioon toetaks lisaks neutraalsele kuvamisele ka tehniliselt toimivate ja reisijale arusaadavate ühtsete piletitoodete tekkimist. Kuna raudtee reisijateveo valdkonnas on pigem tegemist riiklike vedajatega, mida olulisel määral rahastatakse ATL (PSO) põhiselt, võiks kaaluda ka süsteemi muutmisel EL poolseid toetusvõimalusi piletimüügisüsteemide uuendamiseks. Paljud piletimüügisüsteemid on loodud eelkõige siseriiklikuks kasutamiseks, nende ajakohastamine määruse valguses võib tekitada olulisi lisakulusid.  

Ühe tähelepanekuna tooksime veel välja selle, et oluline on, et ei rakenduks EU tasemel täiendavaid nõudeid, kuna doteerimise määr on Euroopas erinev ja väiksemad riigid või riiklikud operaatorid ei pruugi suuta sammu pidada. 



2)  Kas teie hinnangul tagavad olemasolevad turutingimused ja konkurentsiõiguslik raamistik juba praegu mittediskrimineerivad lepingusuhted MDMS-teenuse osutajate ja nende äriklientide vahel või on selle eesmärgi saavutamiseks vaja täiendavat regulatsiooni?

Olemasolev konkurentsiõiguslik raamistik üksi ei taga praktikas täielikult mittediskrimineerivaid lepingusuhteid MDMS-teenuse osutajate ja vedajate vahel, kuigi see annab juba täna teatava kaitse. Seetõttu on täiendav sektoriülene regulatsioon vähemalt osaliselt põhjendatud.

Elroni hinnangul loob olemasolev konkurentsiõiguslik raamistik olulise aluse mittediskrimineerivateks turusuheteks, kuid praktikas ei pruugi see olla piisav, et tagada multimodaalse piletimüügi turu kiire ja ühtlane areng kogu Euroopa Liidus. Seetõttu võib piiratud ulatuses sektorispetsiifiline regulatsioon olla põhjendatud, eelkõige andmete, API-de ja müügiliideste mittediskrimineeriva kättesaadavuse tagamiseks. Samas peaks regulatsioon olema proportsionaalne, tehnoloogianeutraalne ning arvestama väiksemate vedajate rakenduskulusid ja halduskoormust.

3)  Samuti palume hinnata ettepanekuga kaasnevaid võimalikke riske ja halduskoormust. 

Ettepanekuga kaasnevad võimalikud riskid:

· nõue sõlmida lepingud piletimüüjatega võib vähendada meie kontrolli oma müügikanalite üle

· reisijate ootused ühtsele reisile ja ühtsele vastutusele suurenevad, kuid tegelik vastutusahel erinevate vedajate ja vahendajate vahel võib muutuda keerulisemaks ning tekitada vaidlusi kulude ja kohustuste jagamisel

· kolmandate osapoolte roll piletimüügil kasvab

· otsene piletimüük Elroni kanalites väheneb, täiendava piletimüüja tulek vahele koos lisanduva vahendustasuga võib tõsta piletite hinda ehk halvenda konkreetse veoliiki konkurentsivõimet; täielik äriline avatud (andmed) võib ohustada ettevõtte konkurentsivõimet

· andmevahetus – vajalik suurem avatuse tase

· tulude juhtimine võib keerukam olla

· vedajate vaheline vastutus muutub oluliselt keerulisemaks

· piletitulu vähenemine läbi kolmandatele osapooltele makstavate teenus(vahendus)tasude

· võib väheneda otsekontakt kliendiga ning kliendiandmed võivad muutuda puudulikuks

· keerulisem rakendada lojaalsusprogramme, kampaaniahindasid jne

Ettepanekuga kaasnev halduskoormus:

· kohustus jagada kogu piletisisu, hinnastamise, allahindluste ja reaalajaandmete osas kolmandate osapooltega võib tekitada täiendavaid IT-arendusi ja halduskoormust

· vajadus sõlmida uusi kahe- või mitmepoolseid koostöölepinguid teiste vedajate ja piletimüüjatega

· vajadus täiendada klienditeeninduse, hüvitiste ja reisija teavitamise protsesse mitme vedajaga reiside teenindamiseks



Täiendavalt, kui leiate, et teil on algatusega suurem puutumus, siis palume hinnata ka: 

4) Kas teie hinnangul on ettepaneku praegune fookus asjakohane? Kas teil on ettepanekule muudatus- või täiendusettepanekuid?

Elroni hinnangul on ettepaneku üldine fookus asjakohane ning see käsitleb olulisi takistusi multimodaalsete reisiteenuste arengus Euroopa Liidus. Toetame eesmärke parandada reisijate juurdepääsu transporditeabele, suurendada piletimüügisüsteemide koostalitlusvõimet ning tagada mittediskrimineeriv juurdepääs asjakohastele andmetele. Samas leiame, et määrust tuleks täiendada selgemate proportsionaalsuse põhimõtetega, arvestada väiksemate vedajate piiratud ressurssidega, tugevdada küberturvalisuse käsitlust ning tagada õiglane kulude ja kasude jaotus vedajate ning digitaalsete liikuvusplatvormide vahel. Samuti peaks määrus selgemalt käsitlema kliendiandmete kasutamist ja vastutuse jaotust reisijate teenindamisel.

Lisaks peame oluliseks, et määruse rakendamisel säiliks vedaja võimalus arendada oma müügikanaleid, lojaalsuslahendusi ja kliendisuhteid. Regulatsiooni eesmärk ei peaks olema vedajate ja vahendajate ärimudelite ühtlustamine, vaid ausa ligipääsu ja konkurentsi tagamine. Juurdepääsu andmine ei tohiks olla lausaline ja korraldatud viisil, mis kahjustab vedaja konkurentsivõimet. 



5) Kas teie hinnangul on ettepaneku ulatus piisav, kui see keskendub MDMSides juba olemasolevate piletitoodete neutraalse kuvamise ning õiglaste lepingutingimuste tagamisele. Või peaks määrus olema ambitsioonikam ja looma täiendavad eeldused piletitoodete tegelikuks avamiseks ning uute teenuste arenguks, näiteks kehtestades kohustuse teha piletitooted kättesaadavaks standardiseeritud tehniliste liideste kaudu?

Elroni hinnangul on ettepaneku praegune fookus neutraalse kuvamise ja õiglaste lepingutingimuste tagamisel vajalik ning oluline esimene samm. Samas ei pruugi üksnes nende eesmärkide saavutamine olla piisav multimodaalsete reisiteenuste täiemahuliseks arenguks. Pikemas perspektiivis tuleks kaaluda standardiseeritud tehniliste liideste kasutuselevõttu, mis võimaldaksid lisaks reisiteabe kuvamisele ka piletite broneerimist ja müüki. Selliste kohustuste kehtestamine peaks siiski olema järkjärguline, proportsionaalne ning arvestama väiksemate vedajate rakenduskulusid, olemasolevate süsteemide tehnilist valmisolekut ning küberturvalisuse nõudeid. Seetõttu toetame etapiviisilist lähenemist, kus esmalt tagatakse juurdepääs reisiteabele ja hinnainfole ning seejärel liigutakse standardiseeritud müügi- ja broneerimisliideste suunas

6) Kas teie hinnangul tagaks ettepanek veoettevõtjatele ja vahendajatele võrdsed konkurentsitingimused või säiliksid turueelised eelkõige suurematel platvormidel, kelle käsutuses on juba olemasolevad lepingulised suhted, tehnilised liidestused ja tugev läbirääkimispositsioon? Milliseid täiendavaid meetmeid peaks määrus sisaldama, et toetada väiksemate ja innovaatiliste teenusepakkujate turuletulekut ning vähendada turule sisenemise tõkkeid?

Elroni hinnangul parandaks ettepanek konkurentsitingimusi ning vähendaks teatud turule sisenemise tõkkeid, kuid ainuüksi mittediskrimineeriva ligipääsu nõuded ei pruugi kõrvaldada suuremate platvormide olemasolevaid turueeliseid. Suurtel MDMS-teenuse osutajatel säilivad eelised, mis tulenevad nende olemasolevast kliendibaasist, tehnilistest integratsioonidest, kaubamärgi tuntusest ja läbirääkimisjõust. Väiksemate ja innovaatiliste teenusepakkujate turuletuleku toetamiseks võiks määrus ette näha standardiseeritud tehnilised liidesed, selgemad FRAND-põhimõtted, selgeid reegleid ja kiire vaidluste lahendamise mehhanismi, tulemuste kuvamise suurema läbipaistvuse ning proportsionaalse lähenemise väiksematele turuosalistele. 

Sellised meetmed aitaksid luua tegelikult avatud ja konkurentsivõimelise Euroopa digitaalse liikuvusteenuste turu.

Eesti keeles In English 


Sissejuhatus 


Käesolev dokument täiendab Ridango 31. juuli 


vastust Kliimaministeeriumi kuuele küsimusele 


ning esitab konkreetsed artiklipõhised 


muudatusettepanekud määruse ettepanekule 


COM(2026) 231 (mitmeliigiline broneerimine). 


Ettepanekud on esitatud avaliku huvi – 


konkurentsi, reisijate valiku ja koostalitlusvõime 


– vaatenurgast. 


Introduction 


This document complements Ridango’s 31 July 


response to the Ministry’s six questions and 


sets out concrete article-level amendment 


proposals for COM(2026) 231 (multimodal 


booking). The proposals are framed in public-


interest terms — competition, passenger choice 


and interoperability. 


1. Uus kohustus – standardsed tehnilised 


liidesed (API) 


Ettepanek ei loo praegu üldist 


juurdepääsukohustust – see „üksnes täiendab" 


olemasolevat turustust ja reguleerib juba 


kuvatavate toodete neutraalset esitamist. 


Soovitame lisada kohustuse, mille kohaselt 


teevad kõik veoettevõtjad oma piletitooted 


(hinnad, saadavus, broneerimine/väljastamine 


ja reaalajaandmed) MDMS-teenusepakkujatele 


kättesaadavaks standardsete, masinloetavate 


liideste (API) kaudu õiglastel, mõistlikel ja 


mittediskrimineerivatel (FRAND) tingimustel, 


ühiste avatud standardite ja mõistlike 


üleminekuaegadega. Põhjendus: neutraalse 


kuvamise nõue üksi reguleerib „vaateakent", 


mis jääb uute tulijate jaoks tühjaks; tegelik 


konkurents ja transpordiliikide vaheline 


üleminek eeldavad koostalitlusvõimelist 


juurdepääsu (vrd Letta ja Draghi aruanded). 


1. New obligation — standardised technical 


interfaces (APIs) 


The proposal currently creates no general 


access obligation — it "only complements" 


existing distribution and regulates neutral 


display of products already shown. We 


recommend inserting an obligation for all 


carriers to make their ticket products (fares, 


availability, booking/issuance and real-time 


data) available to MDMS providers via 


standardised, machine-readable interfaces 


(APIs) on fair, reasonable and non-


discriminatory (FRAND) terms, with common 


open standards and reasonable transition 


periods. Rationale: neutral display alone 


regulates a "shop window" that stays empty for 


new entrants; genuine competition and modal 


shift require interoperable access (cf. the Letta 


and Draghi reports). 


2. Artikkel 2(1) – kohaldamisala 


B2C-teenuste puhul on linna või linnastu 


transpordivajaduse teenused kohaldamisalast 


välja jäetud, kuid B2B-teenuste puhul 


samaväärne erand puudub. Soovitame 


kohaldada linna-/linnastuerandit ühetaoliselt ka 


B2B-teenustele. Põhjendus: sidusus ja 


proportsionaalsus ning kohalike teenuste 


tarbetu hõlmamise vältimine. 


2. Article 2(1) — scope 


For B2C services, transport meeting the needs 


of a city or conurbation is excluded, but the B2B 


limb has no equivalent carve-out. We 


recommend applying the urban/conurbation 


exemption consistently to B2B services. 


Rationale: coherence and proportionality, 


avoiding the unnecessary capture of local 


services. 

3. Artikkel 3 – mõisted 


Soovitame täpsustada mõistet „MDMS" ning 


kriteeriumi „kaks või enam sama transpordiliigi 


vedajat", samuti lisada selguse väikese mahu 


(de minimis) kohta. Põhjendus: õiguskindlus 


väiksematele teenusepakkujatele. 


3. Article 3 — definitions 


We recommend clarifying the "MDMS" definition 


and the "two or more operators in the same 


mode" trigger, and adding de-minimis clarity. 


Rationale: legal certainty for smaller providers. 


4. Artikkel 4 ja I lisa – märkimisväärse 


turuosa määramine 


Soovitame kinnitada, et künnist mitteületavad ja 


VKE-teenusepakkujad säilitavad 


juurdepääsuõigused (sh uue liidesekohustuse 


alusel), kuid mitte kõige rangemad kohustused; 


künnised peaksid olema suunatud tegelikele 


väravavahtidele; I lisa künniste muutmisel 


(ELTL art 290) tuleks tagada sidusrühmade 


kaasamine. Põhjendus: proportsionaalsus ning 


VKEde ja uute tulijate kaitse. 


4. Article 4 and Annex I — significant-


market-presence designation 


We recommend confirming that below-threshold 


and SME providers retain access rights 


(including under the new interface obligation) 


but not the strictest obligations; thresholds 


should target genuine gatekeepers; any change 


to the Annex I thresholds (Art 290 TFEU) should 


involve stakeholder consultation. Rationale: 


proportionality and protection of SMEs and new 


entrants. 


5. Artikkel 5(2)(c) – tasustamine ja 


juurdepääsutingimused 


Kehtiv säte nõuab, et tasu põhineks „õiglastel, 


mõistlikel ja mittediskrimineerivatel 


kriteeriumidel". Soovitame laiendada FRAND-


põhimõtet ka uue liidesekohustuse tingimustele, 


lisades kulupõhisuse, läbipaistvuse ja hinnaga 


väljatõrjumise (margin squeeze) vältimise testi. 


Põhjendus: hoiab ära sõltumatute turustajate 


hinnaga väljatõrjumise. 


5. Article 5(2)(c) — remuneration and access 


terms 


The current provision requires remuneration to 


be "based on fair, reasonable and non-


discriminatory criteria". We recommend 


extending the FRAND principle to the terms of 


the new interface obligation, adding cost-


orientation, transparency and a non-margin-


squeeze test. Rationale: prevents pricing-out of 


independent distributors. 


6. Artikkel 7 – neutraalne kuvamine ja 


järjestamine 


Artikkel 7 kehtestab neutraalse kuvamise ja 


järjestamise kohustused kõigile MDMS-


teenusepakkujatele. Soovitame säilitada 


neutraalsuse ja enda eelistamise keelu kõigile, 


kuid muuta üksikasjalikud 


järjestamismehhanismid VKEde jaoks 


proportsionaalseks ning suunata kõige 


rangemad kohustused määratud 


märkimisväärse turuosaga teenusepakkujatele. 


Põhjendus: tasakaal mittediskrimineerimise ja 


innovatsiooni vahel. 


6. Article 7 — neutral display and ranking 


Article 7 imposes neutral-display and ranking 


duties on all MDMS providers. We recommend 


keeping neutrality and the no-self-preferencing 


rule for all, but making the prescriptive ranking 


mechanics proportionate for SMEs and 


reserving the strictest obligations for designated 


significant-market-presence providers. 


Rationale: balance between non-discrimination 


and innovation. 


7. Artikkel 8 – turundus- ja müügiandmete 


jagamine 


Kehtiv säte lubab jagada „üksnes anonüümitud 


ja koondatud andmeid". Soovitame suunata 


jagamiskohustus määratud märkimisväärse 


turuosaga teenusepakkujatele, kaitsta 


ärisaladust ning hoida kohustus väiksematele 


7. Article 8 — marketing and sales data 


sharing 


The current provision allows only "anonymised 


and aggregated data" to be shared. We 


recommend focusing the data-sharing duty on 


designated significant-market-presence 


providers, protecting commercially-sensitive 


data, and keeping the duty proportionate for 

MDMSidele proportsionaalsena. Põhjendus: 


proportsionaalsus ja andmekaitse. 


smaller MDMS. Rationale: proportionality and 


data protection. 


8. Artikkel 10 – andmed transpordi 


korraldajatele 


Kehtiv säte näeb ette koondatud ja 


anonüümitud andmete jagamise ega kohusta 


uusi andmeid tootma. Toetame seda ning 


soovitame teha selgeks ja toimivaks kulude 


katmise ja ärilise taaskasutuse keelu. 


Põhjendus: transpordi korraldaja kasu õiglastel 


ja kulupõhistel tingimustel. 


8. Article 10 — data to transport authorities 


The current provision requires aggregated and 


anonymised data and does not oblige providers 


to produce new data. We support this and 


recommend making the cost-recovery and no-


commercial-reuse safeguards explicit and 


workable. Rationale: authority benefit on fair, 


cost-recovered terms. 


9. Uus põhjenduspunkt – sidusus COM 232 


ja 233-ga 


Soovitame lisada sätte, mis tagab, et 


broneerimiskord haakub rongipiletite 


juurdepääsuga (COM 232) ja ühtse pileti 


reeglitega (COM 233), nii et mitmeliigiliste 


pakettide koostamine ei jääks määruste vahele. 


Põhjendus: sujuvad mitmeliigilised reisid ja 


regulatiivne sidusus. 


9. New recital — coherence with COM 232 


and 233 


We recommend adding a clause ensuring the 


booking regime dovetails with rail access (COM 


232) and single-ticket rules (COM 233), so that 


assembling multimodal bundles does not fall 


into a gap between the regulations. Rationale: 


seamless multimodal journeys and regulatory 


coherence. 


Lõpetuseks 


Ridango on valmis neid ettepanekuid 


täpsustama ja panustama Eesti seisukoha 


kujundamisse. Kontakt: Sven Rosenberg, 


Ridango AS, sven.rosenberg@ridango.com. 


Closing 


Ridango is glad to elaborate on these proposals 


and to contribute to Estonia’s position. Contact: 


Sven Rosenberg, Ridango AS, 


sven.rosenberg@ridango.com. 


 






image15.emf
Mootorgrupp  Reisijate paketi määruse tagasiside.msg


Mootorgrupp Reisijate paketi m��ruse tagasiside.msg
Reisijate paketi määruse tagasiside

		From

		Hendrik Osula

		To

		Viktoria Sitnik - KLIM; Enriko Laanemäe - KLIM

		Cc

		Mihkel Salm; Hugo Osula

		Recipients

		viktoria.sitnik@kliimaministeerium.ee; enriko.laanemae@kliimaministeerium.ee; Mihkel.Salm@tgrupp.ee; Hugo.Osula@mootorgrupp.ee



	Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.



Tere,



Edastan teile Mootor Grupi juhatuse liikmena T-Grupi kui T-Pileti operaatori seisukohad.



1.	Kindlasti on sellise määruse kehtestamine ELi tasandil vajalik. Praeguse seisuga esinevad nii ELis üldisemalt kui ka Eestis spetsiifilisemalt selged turutõrked, mille lahendamisele käesolev ettepanek selgelt kaasa aitab. Need turutõrked on tekitanud olukorra, kus Eestis ei ole ühise piletimüügisüsteemi väljatöötamine õnnestunud ning ei tundu ka lähitulevikus õnnestuvat, kuigi meie erasektori esindajana näeme seda oma selge eesmärgina.



1.	Kindlasti vajame täiendavat regulatsiooni, mis suunaks turgu valitsevaid või monopoolses seisundis ettevõtteid, nagu Elron ja TS Laevad, avama oma piletimüügisüsteeme MDMS-teenuste osutajatele ning kasutama liidestatavaid piletimüügisüsteeme. Praegu puudub sellistel ettevõtetel igasugune surve seda teha.



2.	Kindlasti toob antud ettepanek ettevõtetele kaasa teatava halduskoormuse kasvu ning vajaduse investeerida liidestatavatesse piletimüügisüsteemidesse. Samas loob see ettevõtetele võimaluse teenida lisatulu müüdud piletite mahu kasvust, kuna teenus muutub klientidele paremini kättesaadavaks. Eesti turu kontekstis ei too see tõenäoliselt riigile kaasa märkimisväärset täiendavat halduskoormust, kuna vedajaid, kelle tegevust selle määruse raames kontrollida tuleb, on suhteliselt vähe. Eeldaksin siiski, et ettevõtted hakkavad määruse jõustumise järel seda ka täitma.



3.	Fookus on igati asjakohane. Sooviksin vaid, et see rakenduks kõigile suurematele transpordiliikidele, sealhulgas lennundusele ja riigi korraldatud kohalikule ühistranspordile. Ilma laiema ulatuseta seisavad MDMS-teenuste osutajate ees endiselt takistused, mis ei võimalda erinevaid transpordiliike reisijate jaoks mugavalt integreerida.



4.	Kindlasti tuleks määruse ulatust laiendada. Standardiseeritud tehnilised liidesed on võtmetähtsusega eeldus, et MDMS-teenused saaksid üldse laialdaselt kasutatavaks tarbijatooteks kujuneda. Praegu on kahjuks tekkinud olukord, kus nii Eestis kui ka Euroopas laiemalt on suured transpordiettevõtted oma piletimüügisüsteemid üles ehitanud ilma liidestumisvõimalusteta või on muutnud liidestamise MDMS-teenuste pakkujatele väga keeruliseks ja kulukaks. Seetõttu on ülimalt oluline liikuda suunas, kus kehtestatakse piletitoodete standardid, mida vedajad peavad kasutama, ning suunata vedajaid rakendama liidestatavaid süsteeme, mille kaudu MDMS-teenuste osutajad saavad tooteid müüki võtta. Ilma laiema ulatuseta ei täida see määrus vähemalt Eestis olulist eesmärki.



5.	Kui määrus tagab võrdsed tingimused piletitoodete müügiks ning suunab vedajaid oma piletisüsteeme avama ja liidestama, ei näe ma põhjust, miks turule ei võiks tekkida uusi ja innovaatilisi teenusepakkujaid. Pigem seisnevad tõrked praegu selles, et Euroopas ja maailmas laiemalt levinud suured MDMS-teenuste pakkujad on oma turujõu tõttu sõlminud vedajatega erinevaid kokkuleppeid ning väiksematel ettevõtetel ei ole võimalik turule siseneda. Selle põhjuseks on asjaolu, et vedajatel puudub motivatsioon nendega koostööd teha või on liidestumine nii keeruline, et väiksematel teenusepakkujatel puudub selleks vajalik rahaline võimekus. Soovin rõhutada, et oluline on kehtestada nõue, et turgu valitsevad ettevõtted kasutaksid avatud ja standardiseeritud piletimüügisüsteeme ning et neil oleks kohustus võimaldada piletite edasimüüki teistele osapooltele samadel tingimustel, mis on vastuvõetavad ka MDMS-teenuste osutajatele.



Kõike head,



Hendrik Osula








image16.emf
Eesti  Kaubandus-Tööstuskoja tagasiside reisijate paketi kohta.msg


Eesti Kaubandus-T��stuskoja tagasiside reisijate paketi kohta.msg
Eesti Kaubandus-Tööstuskoja tagasiside reisijate paketi kohta

		From

		Sandra Melani Mellikov

		To

		Viktoria Sitnik - KLIM; Enriko Laanemäe - KLIM

		Cc

		Marko Udras

		Recipients

		viktoria.sitnik@kliimaministeerium.ee; enriko.laanemae@kliimaministeerium.ee; Marko.Udras@koda.ee



	Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.



Tere



 



Suur tänu, et kaasasite Kaubandus-Tööstuskoda seoses reisijate paketiga. Oleme paketi sisuga tutvunud. Kuna me ei ole liikmetelt paketi osas tagasisidet saanud, siis meil praegu sisulisi kommentaare ega ettepanekuid ei ole. Peame siiski oluliseks rõhutada, et ettevõtjatele ei tohiks muudatustega kaasneda täiendavat halduskoormust.



 



Lugupidamisega



 



Sandra Melani Mellikov



​​​​​



Jurist



	

Eesti Kaubandus‑Tööstuskoda



	

E‑post



SandraMelani.Mellikov@koda.ee



Tel 



+372 604 0071



		





www.koda.ee   www.ettevotluskonkurss.ee  www.enterprise-europe.ee



















 





image001.png

EESTI
KAUBANDUS
TOOSTUSKODA






image002.png







image003.png







image004.png







image005.png








image1.emf
MKM -  Arvamus_mitmeliigiline broneerimine_.docx


MKM - Arvamus_mitmeliigiline broneerimine_.docx
Arvamus Euroopa Komisjoni määruse eelnõu kohta, mis käsitleb mitmeliigilist broneerimist



Majandus- ja Kommunikatsiooniministeeriumi eksperdid tutvusid ettepanekuga, millega soovitakse luua ELis ühtne raamistik mitmeliigiliste reiside (multimodaalsete reiside) broneerimiseks, et reisijatel oleks lihtsam planeerida ja osta ühe teenuse kaudu reise, mis ühendavad näiteks rongi, bussi, lennuki, metroo või praami. Samal ajal tunnistatakse kehtetuks seni kasutusel olnud määrus (EÜ) nr 80/2009, mis käsitles peamiselt lennureiside broneerimissüsteeme.

Ettepanekuga muudetakse järgmist:

· Luuakse reeglid, mis hõlbustavad transpordiettevõtete ja piletimüüjate vahelist andmete jagamist. 

· Kehtestatakse läbipaistvad ja mittediskrimineerivad tingimused, et sõltumatud piletimüüjad ja digiplatvormid saaksid pakkuda erinevate transpordiliikide kombineeritud reisilahendusi. 

· Reisijatele peaks muutuma lihtsamaks erinevate transpordivõimaluste võrdlemine nii hinna, sõiduaja, keskkonnamõju kui ka ligipääsetavuse järgi. 

· Eesmärk on suurendada konkurentsi piletimüügi turul ning vähendada olukordi, kus transpordiettevõtjad piiravad ligipääsu vajalikule broneerimis- ja hinnainfole.

Kui ettepanek vastu võetakse, peaks reisijatel olema: lihtsam leida ja osta ühe broneeringuga eri transpordiliike ühendavaid reise; parem ülevaade hindadest ja reisivõimalustest; ning rohkem valikuvõimalusi erinevate piletimüüjate ja reisiplatvormide vahel.

Majandus- ja Kommunikatsiooniministeerium esitab määruse eelnõu kohta järgmised ettepanekud.

Tuleb tagada, et määrusega kehtestatavad nõuded mitmeliigilise liikuvuse digiteenuse osutajatele on asjakohased ja proportsionaalsed ega too endaga kaasa ebaproportsionaalset halduskoormust. Oluline on arvestada väikese ja keskmise suurusega ettevõtete (VKE) eripäradega. 

Selgitus: Eelnõu näeb ette mitmete uute kohustuste, sh mahukate andmete jagamise kohustuste kohaldamist mitmeliigilise liikuvuse digiteenuse osutajatele, millega kaasneb ettevõtjatele oluline kulude ja halduskoormuse kasv. Eelnõu nõuete kujundamisel on lähtutud digiteenuse osutajate suurusest ja turuosast, seades mahukamad nõuded märkimisväärset turuosa omavatele teenuseosutajatele. Läbirääkimiste käigus on oluline tagada, et määruse nõuete kohaldamisala ei laiendataks digiteenuste osutajatele, kes on VKE-d. Sellistele teenuseosutajatele kaasneks nõuete täitmisega ebaproportsionaalne halduskoormuse kasv, ent mõju reisijateveo turu toimimisele jääks ilmselt tagasihoidlikuks. 

Peame vajalikuks täiendavalt analüüsida, kas eelnõuga kavandatavad piirangud tasuliselt esiletõstutud sisu kuvamisele on põhjendatud ja proportsionaalsed. 

Selgitus: Eelnõuga seatakse mitmeliigilise liikuvuse digiteenuse osutajatele nõuded lähtuda neutraalsetest kuvamis- ja järjestamiskriteeriumitest sisu kuvamisel. MKM nõustub, et vahendusteenuse osutajad peaksid sisu kuvamisel lähtuma selgetest ja läbipaistvatest kriteeriumitest ning et tasuliselt esiletõstutud sisu peaks olema selgelt sellisena tuvastatav. Samas leiame, et tuleks täiendavalt analüüsida, kas tasuliselt esiletõstmise piiramine vaikimisi järjestuse kriteeriumina on põhjendatud ja proportsionaalne või kas eesmärke annaks saavutada alternatiivsete meetmetega, nt kasutaja võimalusega valida makstud tulemuste kriteeriumi eemaldamine. Tasulised esiletõstmise meetmed on vahendusteenuse osutajate ärimudelites tavapärased lahendused ning nende vaikimisi piiramisega võib kaasneda ettevõtjate ärimudelitele ebaproportsionaalne mõju. 

Tuleb tagada, et digiteenuse osutajate seatavad turundus- jm andmete jagamise kohustused on eesmärgipärased, proportsionaalsed ja selgelt piiritletud. Andmete jagamise kohustused ei tohiks tekitada ettevõtjatele ebamõistlikke lisakulutusi ja -koormust. 

Selgitus: Eelnõu artikli 8 lõike 1 kohaselt tuleb ühe veoettevõtja taotlusel tehtavad turundus-, broneerimis- või müügiandmed teha kättesaadavaks kõigile asjaomastele veoettevõtjatele. Artiklist ei selgu piisavalt üheselt, millisel juhul tekib õigus andmete jagamise taotlemiseks, millised andmed kuuluvad jagamisele ning millistel tingimustel tuleb neid töödelda ja edastada. Kuigi säte piirdub anonüümitud ja koondatud andmetega, võib kohustuse rakendamine kaasa tuua märkimisväärse koormuse digiteenuse osutajatele ning teatud juhtudel võimaldada äriliselt tundliku teabe tuletamist, nt väiksemate turgude või liinide puhul. Peame oluliseks, et turundusandmete jagamise kohustus ja tingimused oleks selgemalt piiritletud ning sisaldaksid piisavaid kaitsemeetmeid ärisaladuste ja konkurentsitundliku teabe kaitseks.

Digiteenuse osutajatele näeb andmete jagamise kohustuse ette ka eelnõu artikli 10 lõige 1, mille kohaselt peab teenuseosutaja tegema ühistranspordiameti taotluse korral kättesaadavaks andmed reisijate mahu kohta. Peame positiivseks, et artikkel sisaldab mitmeid teenuseosutaja halduskoormust tasakaalustavaid meetmeid, sh õigus nõuda üksnes andmeid, mis on juba teenuseosutaja valduses, ning teenuseosutaja mõistlike kulude hüvitamise skeem. Samas leiame, et proportsionaalsuse paremaks tagamiseks tuleks artiklis täpsustada taotluste võimalikku sagedust ja ulatust, samuti mõistlike kulude hüvitamise mehhanismi toimimist.

Peame oluliseks, et mitmeliigiliste reiside broneerimisel oleks reisijale juba enne ostu tegemist selgelt arusaadav, kes on häirete või teenuse osutamata jäämise korral vastutav osapool ning kelle poole oma õiguste kaitseks pöörduda. 



Selgitus: On positiivne, et multimodaalseid reise saab tulevikus hõlpsamini kokku panna. Broneerimise lihtsustamine ei tähenda siiski, et tarbija jaoks on vastutusloogika selge ja arusaadav. Reisija peaks juba broneerimise hetkel saama selgelt aru, kes vastutab, kui üks või mitu veoteenuse osa jääb osutamata või reisi teostamisel tekib muu oluline häire, millised õigused talle kohalduvad ja kes on konkreetne kontaktpunkt, kelle poole ta peab pöörduma. Vastutus ei tohiks jääda ebaselgeks vedajate ja broneerimisplatvormi vahel, vaid reisijale peab olema üheselt mõistetav, kas vastutab konkreetne vedaja, mitu vedajat vastavalt oma teekonna osale või platvorm ise. Praegune ettepanek seda küsimust sisuliselt ei lahenda. Vastutuse ebaselgus võib tekitada turul segadust ja raskendada reisijatel oma õiguste kasutamist. Seetõttu tuleks ettepanekut täiendada nii, et tarbijale oleks tagatud teabe esitamine vastutava osapoole ja kontaktpunkti kohta selgelt ja nähtavalt kogu broneerimisprotsessi vältel.

Transpordivaldkonna digitaliseerimisel tuleb tagada ühtne andmemudel ja semantika kõigi transpordiliikide lõikes.

Selgitus: Eesti toetab multimodaalse liikuvuse arengut, kuid peab oluliseks, et erinevate transpordivaldkondade regulatsioonide rakendamisel ei kujuneks välja eraldi andmemudelid ja semantilised raamistikud. Sarnaselt varasemalt käsitletud rongipiletite regulatsioonile tuleb vältida olukorda, kus raudtee-, lennu-, bussi- või laevandussektorile kehtestatakse erinevad andmekoosseisud ja mõisted. Piletid, broneeringud, reisietapid, hinnad, teenustasemed ja muud põhiandmed peavad põhinema ühistel definitsioonidel ning olema kirjeldatud ühtse semantika alusel. See tagab andmete koostalitlusvõime, vähendab arendus- ja halduskulusid ning võimaldab luua tõeliselt multimodaalseid teenuseid.

Multimodaalse liikuvuse andmevahetus ja andmeruum peavad põhinema transpordiliikide üleselt ühtsetel tehnilistel standarditel, API-del ja ligipääsupõhimõtetel.

Selgitus: Määruse rakendamisel tuleb vältida uute valdkondlike andmesilode tekkimist. Riiklikud ligipääsupunktid, liikuvusteenuste platvormid ja tulevased Euroopa andmeruumid peavad kasutama ühiseid tehnilisi standardeid, API-sid ja andmevahetuse põhimõtteid sõltumata transpordiliigist. Transpordiliik peab olema tehnilises lahenduses üksnes andmeatribuut, mitte alus eraldi süsteemide, liidestuste või andmeruumide loomiseks. Ühtsed tehnilised lahendused vähendavad ettevõtjate integratsiooni- ja halduskulusid, parandavad andmete korduskasutust ning toetavad tõeliselt multimodaalsete teenuste kujunemist. 


